Otsagabiko Dantzak – Udaberri\nTradizio handiko dantzak dira, belaunaldiz belaunaldi transmititu direnak.\nJoan den igandean Izaskun auzoan eskaini genuen emanaldiak izan zuen berezitasunik. Etxeko emanaldia izateaz gain, estreinaldi modukoa ere izan zen, gure belaunaldiak estreinakoz dantzatu baitzituen Otsagabiko dantzak, neska-mutilez osaturiko taldearekin gainera, Udaberriren historian lehen aldiz.\nZazpigarren belaunaldia, 2019. urtea.\nDantza hauek, Otsagabian dagoen Muskildako Ama Birjinaren ohorezko dantzak dira, irailaren 8an dantzatzen direnak, kasualitatez, emanaldia eskaini genuen egun berean, hain justu. Dantza sorta, guztira, zazpi dantzak osatzen dute:\n4 makil dantza: Enperadorea, Katxutxa, Dantza eta Modorro\nDantzarien konpartsa 8 dantzarik eta guztien buru egiten duen Boboak osatzen dute. Azken hau, dantzaren gidaria izanik, antolaketaz eta material banaketaz arduratzen da. “Dantza maisu” funtzioa ere betetzen du, eta hori gutxi balitz, bi dantza ere dantzatzen ditu, Jota eta Pañolo dantza.\nSeigarren belaunaldia, 2014. urtea.\nOro har, tradizio handiko dantzak dira, belaunaldiz belaunaldi transmititu direnak. Herria geografikoki zertxobait isolatua egoteak horretan lagundu duela esan liteke. Horrek guztiak, ikerlarientzat harribitxi diren dantzak izatea eragin du, interpretaziotarako aukera ugari eskainiz. Asko izan dira Otsagiko dantzak ikertu dituztenak, Julio Caro Baroja, Luis Bonilla, Gaizka Barandiaran eta Juan Antonio Urbeltz, besteak beste, eta guztiak bat datoz sinbologia handia duten dantzak direla defendatzean, nahiz eta bakoitzak bere hipotesi propioak izan.\nDena den, aipatzekoa da Ebroko erribera osoan daudela tankera honetako makil dantzak, Otsagabikoak dituen zenbait elementu errepikatzen direnak. Badirudi lurraren emankortasunarekin lotutako dantza erritualak direla, makilekin lurraren esnatzea irudikatuz.\nDantzaren bilakaerari dagokionez, 1535, 1634 eta 1666 urteetan agertzen dira dantzaren inguruko zenbait aipamen Otsagabian. Inkisizioko testigantzekin edota Muskildako Amari egiten zitzaizkion erromesaldiekin lotura dute aipamen horiek.\nLehen belaunaldia, 1964. urtea.\nHala ere, lehen aldiz, 1695ean Muskildako basilikaren gastuetan aipatzen da “juglar, vovo y 8 danzantes”. Data honen aurretik dantzaren inguruan aipamen hutsalak daude. Dokumentu honetatik aurrera, ordea, zehaztasunez deskribatzen dira gastuen liburuetan, esaterako. Ziur asko, garai hau izango da Muskildako Ama Birjinaren ohorezko dantzen hasierarena edo lehen aipamenena behintzat.\nGarai hartako testuinguruari dagokionez, XVII. mendean zehar makil dantzak oso ohikoak ziren, moda moduko bat zegoen. Otsagabikoaren antzeko formatua duten makil dantzen prestaketen aipamenak ugariak dira Iruñean eta Nafarroako beste zenbait tokitan. Posible da, beste hainbat lekutan bezala, makil dantzen zabalkundearen mende horretan sartzea Otsagabian ere dantza mota hau.\nXVIII. mendean dokumentazio falta dago, izan ere, mende horren amaieran Konbentzio Gerra tarteko, 1794an frantziarrek Otsagabiko zenbait etxe erre zituzten. Hala ere, mende honen amaierako gastuen dokumentuetan ia urtero agertzen dira honako aipamen hauek: “juglar”, “danzante”, “gaitero”, “gayta”…\nXIX. mendeko gastuen liburuetan ia urtero dago dantzarekin lotutako gasturen bat eta hau iturri garrantzitsua izango da informazioa eskuratzeko. Pixkanaka, jantzien eboluzioari buruzko datuak agertzen dira, baita musikariei buruzkoak ere.\nMende honen lehen erdian, jantzia alkandorak, galtzek, txintxarriek eta “katxutxa” deituriko txanoek osatzen zuten. Ordurako Boboaren eta dantzarien jantziak desberdinak ziren. Mendearen bigarren erdian, jantziari konplementuak gehitu zitzaizkion pixkanaka (zintak, puntillak, katxutxaren forruak eta badanak…) mende amaierarako behin betiko jantzia osatuta izan arte.\nLaugarren belaunaldia, 1997. urtea.\nJantzi hau Muskildako Amaren egunean janzten dute, irailaren 8an. Gainerako egunetan dantza hauek egiteko garaian, zaraitzuar jantzi tipikoa erabili ohi dute.\nMusikariei dagokienez, XVI. eta XVII. mendeetan “juglar” hitza aipatzen da, baita XVIII. mende amaieran ere. XIX. mendeko gastuetan gaiteroak aipatzen dira nagusiki, eta bestela, “musiko” hitza ere aipatzen da. Otsagabia geografikoki nahiko isolatuta egonik, beti musikariak kanpotik ekarri behar izaten zituzten, eta askotan arazoak izaten zituzten musikariak bilatzeko garaian.\nXIX. mende erdialdetik aurrera Lizarra aldeko gaiteroak joaten ziren Otsagabian jotzera, zenbaitetan, gaitero izateaz gain, instrumentu gehiago ere jotzen zituztenak, dantzetan jotzeaz gain, gainerako ekitaldietan ere jotzeko. XX. mendearen amaierara arte, Lizarra aldeko gaiteroak ibili dira Otsagabian jotzen. Hala ere, zenbait urtez, mendearen erdi aldera, herriko klarinete jole batzuk aritu ziren dantzak jotzen gaitero falta zela eta, baita orkestrinaren bat noizbait ere. Gaur egun, Iruñekoekin batera, Otsagabiko bertako gaiteroek jotzen dituzte dantzak.\nDantza sortari dagokionez ere, honek bilakaera bat izan zuen XX. mendearen hasieran. 1925. urtera arte idatzitako eta jasotako hainbat partitura eta dokumentutan dantza hauek ageri dira:\n1925 eta 1930 bitartean, ordea, Jota eta Paseoa gehitu zitzaizkien dantza hauei. Aipagarria da 1929an Bartzelonako Erakusketa Unibertsalean Otsagabiko dantzariek dantzatu zutela. Litekeena da emanaldia borobiltzeko gehitzea bi dantza hauek. Horrela, garai horretarako, gaur egun ezagutzen dugun dantza sorta osatuta izango genuke.\nGeroztik, gaur egunera arte belaunaldiz belaunaldi transmititu dira dantzak eta bizi-bizirik diraute gaur egun. Otsagabiko jaien erdigunea dira dantzariak eta ospakizun protokolario guztietan parte hartzen dutenez, herritarrentzat ohore handia izan ohi da Muskildako dantzari izatea.\nDantzek, jantziek eta musikak duten izaera berezia dela eta, Euskal Herri osoko dantza taldeak erakarri izan dituzte. Hori dela eta, dantza talde ugarik egin dute ikasteko ahalegina euren emanaldietan txertatu ahal izateko, Euskal Herriko dantzen aniztasuna erakuste aldera. Horien artean, Udaberri dantza taldeak ere ahalegin handia egin du horretan, baita gure belaunaldi berriak ere, haria eten ez dadin, gure aletxoa jarriaz.\nVillafranca Belzunegui, Rosa. «Otsagabiako Dantzak.» Auñamendi Eusko Entziklopedia. d.g. (atzitze-data: 2019.eko 09k).\nVillafranca, Rosa, eta Angel M. Aldaia. DANZAS DE OCHAGAVÍA. 300 AÑOS DE HISTORIA.g.\nIrudiak: Udaberri Dantza Taldeko artxiboa


GAURKOTASUNA MAIATZAREN 7AN | Ciudad Deportiva Amaya\nGAURKOTASUNA MAIATZAREN 7AN\nEguraldi ona espero denez, larunbaterako mahaiak eta aulkiak jarri dira ibaiaren askaldegiaren zolatan. Erreserba gabeko mahaiak dira. Era berean, mantentze-lanetako langileek mahaiak eta aulkiak jarriko dizkiete ibaiaren inguruan eskatzen duten pertsonei. Bazkide guztiei eskatzen dizuegu osasun-prebentzioari buruzko araudia betetzea.\nDatorren astelehenetik aurrera, Amayan egingo diren jolas eta kirol kanpamentuetan izena emateko aukera egongo da.\nUne bakoitzean osasun-prebentzioko neurriak betetzen direla ziurtatzen da.\nInformazio osoa ezagutzeko sakatu hemen.\nEra berean, datorren astean udako kirol kanpamentuak (beisbola, tenisa eta futbola) eta udako ikastaroak (GAF, igeriketa, padela, patinajea eta pilota) jakinaraziko dira.\nUDAN AMAYAN LAN EGIN\nUdako kanpaina dela eta, bazkideen artean mantentze-lanetan eta garbiketan lan egiteko gogoa duen jende dinamikoa bilatzen da.\nCurriculuma info@cdamaya.com helbidera bidali behar da maiatzaren 21a baino lehen.\nAEDONAren NAFARROAKO AZTERKETA SOZIOEKONOMIKOA\nNafarroako Kirol eta Aisialdi Erakundeen Elkarteak bere 11 klubek Nafarroan izan duten eragina jasotzen duen ikerketa sozioekonomikoa aurkeztu du.\nAreté Activa aholkularitza-enpresak egindako azterlanak Aedonako klubek kirolean, aisialdian, kulturan eta osasunean egindako ekarpenari balioa eman dio eta inbertsioaren itzulkin soziala, 1,26 eurokoa, emandako 1 euroko.\nAzterketa sozioekonomikoa https://aedonaennavarra.es/web… bidez osatzen da. Bertan azterketaren emaitzak azaltzen dira bost ataletan: AEDONA, Ekonomia, Kirola, Osasuna eta Soziokulturala. Informazio-atal bakoitzak laburpen-bideo bat dauka.\nAzterketa sozioekonomikoaren laburpena ezagutzeko sakatu hemen.\nAzterketa sozioekonomiko osoa ezagutzeko sakatu hemen.


Kartzela, baina bestelakoa | Gizartea | Berria\nKartzela, baina bestelakoa\nMartuteneko kartzela eraisteko asmoak lehengoan dirau; kartzela berri bat egitekoak, ez. Hain zuzen ere, agintariek jakinarazi dute gizarteratze zentro bat egingo dutela.\n2012an Zubietako kartzela egiten hasi ziren, baina Espainiako Gobernuak lanak geldiarazi zituen aurrekontu faltagatik. Egun, berdin jarraitzen dute. J.C.RUIZ / FOKU Tamaina handiagoan ikusi\nMartuteneko (Donostia) kartzela zaharra ordezkatuko du Zubietako berriak (Donostia-Usurbil). Espainiako Barne ministroak aspalditik proposatutako proiektua martxan jarriko du, eta badirudi Gipuzkoak espetxe berri bat izango duela. Abuztuaren hasieran jakin zen, ordea, eraikitzekoak ziren espetxearen ordez gizarteratze zentro bat egingo dutela. Hala iragarri zuen Donostiako alkate Eneko Goiak, eta adierazi zuen Donostiako Udalaren eta Espainiako Gobernuaren arteko negoziazioetan «begi onez» ikusi dutela erabaki hori. Oraindik ez da irmoa erabakia, ezta ofiziala ere, baina udalak jakinarazi die albistea zenbait komunikabideri. Iturri horien arabera, Martuteneko kartzela «aurki» eraitsiko dute, haren ordez gizarteratzeko zentro bat eraikitzeko. Zentro berrian, hirugarren graduko presoak geratuko lirateke —egun, Martutenen daudenen herenak dira—; alegia, egunez lanera edo ikastera ateratzeko baimena dutenak eta menpekotasunen aurkako tratamenduak jasotzen dituztenak. Gainerako presoak —lehen eta bigarren gradukoak— Zaballako espetxera (Araba) eraman beharko dituzte.\nPresoekin lan egiten duten abokatu talde eta elkarte batzuek, hain zuzen ere, aldaketa horrek sorraraziko dituen beharrak aintzat hartzeko eskatu dute, besteak beste aldaketa horrek kasu askotan bide luzeagoa eginaraziko dielako presoen senideei. Zaballako espetxea duela zazpi urte zabaldu zuten, eta mila presorentzako tokia du; egungo datuak aintzat hartuta, Martutenetik 200 inguru eramango lituzkete hara.\nKartzelan diharduen elkarteetako bat da Arrats. Beste elkarte batzuekin batera, ESEN —Espetxe Sarea Euskadi Nafarroa—taldearen parte da. ESENen barruan diharduten eragileen arabera, oro har, Hego Euskal Herrian dagoen kriminalitate tasa ikusita, nahikoa da Zaballako espetxearekin. Kartzela gehiago eraikitzearen «aurka» daude, eta, oro har, Bizkaian eta Gipuzkoan gizarteratze zentroak egitearen aldekoak dira: justizia ulertzeko beste era bat zabal dadin. «Justiziaren eta espetxeen modelo aldaketa aldarrikatzen dugu, ez kartzela gehiago eraikitzea», adierazi dio BERRIAri Arrats elkarteko ordezkari batek. Delituak egiten dituztenei kartzela zigorra ezarri beharrean, uste dute beste ondorio klase batzuk sustatu behar direla, eta espetxeak salbuespena izan behar duela. Sustraiko aldaketak nahi dituzte.\n2005eko uztailean, Espainiako Espetxe Erakundeen Zuzendaritzak eta orduko Donostiako alkate Odon Elorzak Zubietan espetxe berria eraikitzeko hitzarmena sinatu zuten. Hasieran, 2.000 presorentzako lekua izango zuela esan bazuten ere, geroago jakinarazi zuten espetxe ertaina izango zela. Txikitzen joan zen egitasmoa. 2005eko azaroan hitzartu zuten Eusko Jaurlaritzak eta Donostiako Udalak Zubieta auzoko lurrak uzteko aurreakordioa. Akordio horrekin, Martuteneko espetxea Zubietara eraman ahal izango zuten, eta Martutenen, orain espetxea dagoen lekuan, etxebizitzak egingo lituzkete, gehienak babes ofizialekoak. 2012an Espainiako Gobernuak eten egin zuen espetxea egiteko plana eta ikerketa bat agindu zuen azpiegituraren inguruan: fruituak orain heldu direla dirudi.\nZubietako Herri Batzarreko kideei, oro har, «ondo» iruditzen zaie kartzelaren ordez gizarteratze zentro bat egitea; bertan egongo den jendearentzako abantailak eta integrazio bide hobe bat ekarriko baditu, egokitzat jo dute aldaketa. Hondakinak errausteko eta tratatzeko planta bat ere han egiten ari dira, ordea, eta azpiegitura ugaritasun horrek sorrarazten die ezinegona. Donostiak «bistan nahi ez dituen» azpiegiturak Zubietan jartzen dituela salatu dute sarri. Horrez gain, errauste planta eta kartzela egiteko erabilitako lur eremuak desjabetzen bitartez hartu dituztela ere azaldu dute, ez erosita; ondorioz, sentitzen dute bertako jendearekiko ez direla «sentiberak» izan instituzioak.


Darwinen ñandua - Wikipedia, entziklopedia askea.\nFamilia Rheidae (en)\nEspeziea Rhea pennata\nDarwinen ñandua (Rhea pennata) Rheidae familiako hegazti ez hegalaria da. Hego Amerikako Altiplanoan eta Patagonian hedaturik dago. Ñandu arruntaren antzekoa da itxuran, baina zerbait txikiagoa da eta Andeetan 4.000 metrotik gora eta Patagonian bizi da.\nIzen ugari hartzen ditu, hala nola, suri, choique, ñandú petiso, ñandú andino eta ñandú cordillerano.\n1'50 m inguru garaia arra eta 25 kg pisatzen ditu. mokotik isatsera 90-100 cm-ko luzera hartzen du.\nLepo luzea du, buru txikia eta moko luze samarra. Begien inguruan lumarik ez du, azal zimurtua baizik. Gorputzean luma grisak eta arreak dira nagusi eta orbain zuriak dituzte. Txitak luma zuri-horixkaz jaiotzen dira eta bi urterekin hartzen dute helduen lumaia.\nHegoak ondo garatuak ditu baina batez ere lasterkari biaina da, lepoa horizontalean luzatuz eta hegoak gorputzarik itsatsiz 60 km/h abiadura har dezake.\nBelar eta sasiez elikatzen da gehienbat, dietaren %73a horiek osatzen dute. Gainerako %27a gramineoek, ihiek eta ziperazeoek osatzen dute.\nEmeek habiaren ondoan jartzen dituzte arrautzak eta arren habian sartzen dituzte. Arrautza berde-horixkak dira eta 87-126 mm izaten dute. Arrak dira arrautzak 30-44 egunez erruten dituztenak. Arrautzaren bat kanpoan uzten dute usteltzen, euliak erakartzen baitituzte eta txitek jaiotzerakoan euliak jan ditzaten.\nHegazti taldekoia da eta sexu ea adin anitzeko 5-30 kidetako taldeetan ibiltzen da.\n↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an\n↑ a b c Grzimek, Bernhard. (©2003-©2004). Grzimek's animal life encyclopedia.. (2nd ed. argitaraldia) Gale ISBN 0-7876-5362-4. PMC 49260053. (Noiz kontsultatua: 2021-09-20).\nEspezieak: Rhea pennata\nPaleobiology Database: 372680\nOrriaren azken aldaketa: 20 iraila 2021, 22:10.


Banku mugikorreko arraun denboraldiaren hasiera Santiagotarrak elkartearentzat – Irunero\nPosted on 2022(e)ko urtarrilak 4 2022(e)ko urtarrilak 4 by Irunero\nEuskal Ligarako puntuagarriak izango diren hurrengo jaitsierak urtarrilaren 15ean eta 29an egingo dira\nAbenduaren 18an Santiagotarrak Kirol Elkarteko aulki mugikorreko arraunlariek denboraldi berria hasi zuten. Gainera, lehen jaitsiera eremu ezagunean jokatu zuten, Bidasoa ibaia jaitsi ostean, Hondarribiko puntaleraino iritsi baitziren. Denboraldiko lehen jaitsiera izan arren, txapelketak hainbat garaipen utzi zituen klub irundarrean.\n5 urte igaro dira azkenekoz Aulki Mugikorreko Gipuzkoako Ligako Lehen Jaitsiera Bidasoa ibaian egin zenetik. Bidasoako jaitsieran Gipuzkoako hainbat klubek parte hartu zuten eta, zehazki, Santiagotarrak Kirol Elkarteko aulki mugikorreko 56 kirolarik parte hartu zuten 22 ontzi osatuz. Parte-hartzaile irundarrek 8 garaipen lortu zituzten. Gizonezko Jubenilak 8koan Jon Ander Penas, Ander Ibargoyen, Xabi Etxebeste, Alex Conde, Pablo Martinez Lacar, Hugo Rodriguez, Beñat Martinez, Ibai Otxoa eta Bittor Bazterra lemazaina izan ziren garaipena lortzen lehenak. Ostean, Beñat Fernandez, Bittor Lekuona, Ander Aramendi eta Julen Villafranca lemazainik gabeko 4 gizonezko kadeteak eta Jone Laguardia, Leire Navaridas, Maria Martinez Lacar eta Maialen Bengoetxea emakume kadeteak 4 scull-ean garaile izan ziren. Laukoteekin jarraituz, Mikel Laguardia, Markel Irigoyen, Adour Illarramendi eta Inhar Romano 4 sculleko mutilak ere beren kategoria irabazi zuten.\nTalde txikiagoetan, berriz, Luken Solozabal eta Julen Beltran gizonezkoen kadete scull bikoitzean nagusitu ziren. Gizonezkoen kadete skiff-ean Jokin Antunez izan zen irabazle eta emakumezkoen infantil skiff-ean Maialen Zapiain. Azkenik, emakumezko jubenil scull bikoitzean Ane Calvok eta Maitane Zapirainek irabazi zuten.\nBanku mugikorreko arraun-ligaren lehen jaitsiera eguerdiko 14:00etan hasi zen. Infantil eta kadete mailako arraunlariek 4.000 metroko erloju kontrakoa jokatu zuten. Minutu bateko tartea utzita Behobiako zubitik irten eta Hondarribiko Puntalera iritsi ziren. Jubenilak eta seniorrak berriz, 6.000 metroko erlojuz kontrakoa jokatu zuten, punttetatik irten eta Hondarribiko Puntaleraino iritsiz.\nIñaki Zabaleta Santiagotarrak klubeko arraunlari infantil eta kadeteen entrenatzailea izateaz gain, klub irundarreko ordezkaria da Arrauneko Euskal Federazioaren aurrean. Zabaletak azaldu duenez, arraunlarien denboraldia, arraun olinpikoa praktikatzen dutenen kasuan, irailaren bukaeran hasi ohi da normalean, orduan egiten baitira denboraldiko lehen entrenamenduak. “Abendura arte kirolariak entrenamenduetan murgildurik ibili ohi dira eta ez dute beste helbururik izaten”, azaldu du arraunlari gazteen entrenatzaileak. Arraunketa txapelketak, berriz, abendutik aurrera hasten dira. “Lehen txapelketa horiek denboraldi hasierakoak direnez, kirolariei ez zaie aparteko emaitzarik eskatzen, uretan kilometroak egiteko aitzakia bat baino ez dira eta gauzak probatzeko momentua dira, besterik ez”, gaineratu du Iñaki Zabaletak. Gainera, azkeneko urtea Covid-19arengatik guztiz baldintzatuta egon dela gogoratu du entrenatzaileak. Denboraldiko lehen txapelketa pandemiaren 6. olatuaren erdian jokatu bada ere, txapelketa normaltasun osoz jokatu zela azaldu du Zabaletak. Izan ere, aurreko urtean jokatutako hainbat txapelketetan ikusleek ez zuten txapelketaz gozatzeko aukerarik izan, baina oraingoan ez zegoen horrelako murrizketarik indarrean.\nArrauna aire librean praktikatzen den kirola denez, beste kirolekin alderatuta hainbat abantaila dauzka. Izan ere, Covid-19a dela eta hartutako neurriek ez diete arraunlariei hainbeste eragiten. “Hala ere, eguraldi txarrarekin, euriarekin eta hotzarekin kirola praktikatzea tokatzen zaigu”, erantsi du Zabaletak. Beraz, egoera honetan arraunak bere alde on eta txarrak dituela argi dago. Esaterako, gimnasioan egiten den lana guztiz baldintzatuta dago murriztapen neurrien ondorioz eta klub irundarreko arraunlariak egoera berri honetara egokitu behar izan dira. “Gimnasioan ematen dugun denboran arduraz jokatzeko neurri guztiak hartzen ditugu eta pandemiaren aurretik egiten genituen hainbat gauza egiteari utzi behar izan diogu”, azaldu du Iñaki Zabaletak.\nDenboraldi berrirako helburuez galdetuta, Iñaki Zabaletak honakoa azaldu du: “gure helburua talde bezala garatzen jarraitzea izango da”. Horretarako arraunera ahalik eta jende gehien erakarri nahi dute eta, ez hori bakarrik, kirolean inplikatzen den jendea izatea nahi dute. Adibidez, urtero arazo berdinari aurre egin behar izaten diote. Unibertsitatean dabiltzan edo ikasketetan zentratuta dauden gazte askok arrauna uzteko erabakia hartzen dute eta udaran, ikasturtea amaitu ostean, berriro kirola egiten hastea erabakitzen dute. Hain zuzen ere, egoera horretan egon ohi dira 11 urtetik gorako eta 20 urte baino gehiago dauzkaten arraunlari asko, beraz, helburua taldea egonkortzea eta hobetzea izango da.\nBanakako helburuei dagokienez, berriz, Iñaki Zabaletak azaldu du Naroa Zubimendi Sevillan Espainiako Selekzioarekin kontzentratuta dagoela entrenatzen eta Aitzpea Gonzalez, berriz, Banyolesen. “Haien helburua udan nazioarteko txapelketetan Espainiako Selekzioarekin arraun egin ahal izatea da”, adierazi du entrenatzaileak. Bien bitartean, horien atzetik Santiagotarretako arrauneko sekzioko beste kirolariren bat sartzeko aukerarik badute sekulakoa izango dela aurreratu du.\nHurrengo jaitsierak urtarrilaren 15ean eta 29an egingo dira eta, Bidasoa ibaian egindako lehen jaitsierarekin batera, guztiak Arrauneko Euskal Federazioak antolatzen duen Jaitsieren Euskal Ligarako puntuagarriak izango dira. Horietan Santiagotarretako kirolariek haien onena ematen jarraitzeko eta ligako sailkapenerako puntu berriak lortzen jarraitzeko aukera izango dute.\nPosted in KirolakTagged Arrauna, Banku mugikorra, bidasoa, Euskal Arraun Federazioa, ibaia, irun, irunero, Jaitsiera, kirolak, Santiagotarrak, Txapelketa


Martetar oso bereziak | Ibaizabal\nMartetar oso bereziak\nNoiz argitaratua 2018/06/25\nIbaizabal argitaletxeak honako lan berri hau argitaratu du:“Martetarrak datoz!”Paper Txoriak Sail Urdina bilduman.\nUmore ukituz beterik dago narrazioa, nahasmendu, itxura eta gaizki ulertuetan oinarrituta.\nLana oso bihurria da, baina zurrumurruek dakartzaten ondorioez ere eztabaida dezakegu.\nNabarmentzekoa da protagonista gazteen adiskidetasun harremana, adorea eta irudimena.\n“Martetarrak datoz!”, David Fernández Sifres egilearena eta Ximena Maier irudigilearena.\nAmorebieta, 2018ko uztaila. Ibaizabalek “Paper Txoriak Sail Urdina” bildumari beste lan bat gehitu dio: “Martetarrak datoz!”.\nHainbat ikuspuntutatik hurbildu gaitezke estralurtarren mundura. David Fernández Sifresek umore ukituz beterik dagoen narrazioa osatu du, nahasmendu, itxura eta gaizki ulertuetan oinarrituta. Eta Ximena Maierren irudien bidez, testuaren umore tonua sendoagoa da.\n“Martetarrak datoz!”, David Fernández Sifres egilearena eta Ximena Maier irudigilearena. Hiru umek bi emakumeri entzun diete esaten martetarrek herria bisitatuko dutela. Neska-mutilak harrituta geratu dira, batik bat, herriko nagusiek horrelako gertakari bereziaren aurrean erakutsi duten interes faltagatik. Nahiz eta martetarren, protokoloaren edo harreren inguruan gauza gutxi dakiten, guztia beraiek bakarrik antolatzea erabaki dute: OHEentzako aireportua eraikitzea, bisitarientzako ostatu egokia bilatzea, jateko zerbait prestatzea… Herrian gauza arraroak gertatzen hasi dira, eta bertako prentsako kazetari gazte bat presentzia estralurtarraren zantzuak ikusten hasi da. Azkenean, bai neska-mutilak, bai gainerako jendea sinetsita dago martetarrak herrira joango direla. Baina gauzak ez dira gertatzen batzuek eta besteek imajinatu duten bezala.\nIstorio oso bihurria da; bertan gizateriak izango duen lehen topaketa estralurtarra beren herrian izango dela sinetsita dauden mutilak ageri dira.\nHaur eleberri bikaina da; bertako freskotasuna eta bat-batekotasuna direla eta, irakurleak tarte atsegina biziko du. Eleberria pixka bat zoroa da; izan ere, pasarte batzuk benetan biziak dira eta barre algarak eragiten ditu, baina lortzen du interesari eta suspenseari amaiera arte oso ongi heltzea.\nLan honek, fama eta ospea bilatu gabe, nagusiki gauzak ongi egin nahi dituzten protagonistak aurkezten dizkigu. Nabarmentzekoa da hiru protagonisten artean dagoen adiskidetasun harremana, bai eta beren adorea eta irudimena ere aurrez aurre duten erronkari aurre egiteko orduan.\nEleberri honen bidez, hainbat balio ezagutuko ditugu eta horietan sakonduko dugu, besteak beste: lankidetza, adiskidetasuna, tolerantzia, bakezaletasuna, erantzukizuna, zintzotasuna eta errespetua. Eta zurrumurruek dakartzaten ondorioez ere eztabaida dezakegu.


Pribatutasun politika | Grado en Gestión de Marketing y Empresarial | Cámarabilbao University Business School\nDokumentu honek Bilboko Merkataritza, Industria, Zerbitzu eta Itsasketa Ganberak (aurrerantzean, CCISNB) eskainitako zerbitzuetan erabiltzaileek, bisitariek eta interesdunek emandako datuen tratamendua arautzen du, Europako Parlamentuaren eta Kontseiluaren 2016ko apirilaren 27ko 2016/679 Erregelamendu Orokorrean eta Datu Pertsonalak Babesteari eta Eskubide Pertsonalak Bermatzeari buruzko abenduaren 5eko 3/2018 Lege Organikoan xedatutakoaren arabera.\nPribatutasun politika honen helburua da datu pertsonalak nola biltzen, tratatzen eta babesten diren ezagutaraztea, Bilboko Ganberak tratatzen dituen datuak jasotzen dituzten pertsonek askatasunez eta beren borondatez erabaki dezaten datu horiek eman nahi dituzten horretarako prestatutako inprimakien bidez. Era berean, pribatutasun-politikak erabiltzaileak iraganean emandako datu pertsonalen tratamendua arautzen du, webguneaz bestelako bideen bidez edo politika honetara igorriz etorkizunean eman ditzakeenen bidez, betiere datuak ematerakoan berariaz onartutakoaren aurka ez badoa, eta beti errespetatuko da hori.\nWebgune horretara sartu eta hura erabiltzeak esan nahi du bisitariek osorik onartu behar dutela, pribatutasun-politikan jasotako baldintzak eta baldintzak bete behar dituztela. Politika hori aldatu ahal izango da, ondoz ondoko arauak, jurisprudentzia-ebazpenak edo CCISNBren negozio-beharrak betez.\n14 urtetik beherakoen kasuan, gurasoen edo tutoreen baimena behar da datu pertsonalak tratatzeko.\nAdingabeari inola ere ez zaizkio eskatuko egoera profesionalari, ekonomikoari edo familiako beste kideen intimitateari buruzko datuak, haien baimenik gabe.\n14 urte baino gutxiago baditu eta webgune honetan sartzen bada gurasoei edo tutoreei abisatu gabe, ez da erabiltzaile gisa erregistratu behar.\nWebgune honetan erabiltzaile guztien datuak errespetatzen eta zaintzen dira. Erabiltzaileak jakin behar du bere eskubideak bermatuta daudela.\nWebgunean ikusgai dauden eskainitako zerbitzu bakoitzean, erabiltzaileek informazio-klausula espezifiko bat aurkituko dute, dena delako zerbitzua gauzatzeko eskatzen zaizkien datu pertsonalen tratamenduari buruzkoa.\nTratamenduaren arduradunaren identifikazioa eta datuak\nCCISNB zuzenbide publikoko korporazio bat da, administrazio publikoekiko kontsulta- eta lankidetza-organo gisa eratzen dena, eta merkataritzaren, industriaren, zerbitzuen eta nabigazioaren interes orokorrak ordezkatzea, sustatzea eta defendatzea du helburu, bai eta enpresei zerbitzuak ematea ere.\nCCISNBekin harremanetan jar zaitezke, tratamenduaren arduraduna den aldetik:\n• Aurrez aurre edo posta arruntez, CCISNB: Bilboko Merkataritza Ganbera, Alda. Recalde 50, 48008 Bilbo\n• Posta elektronikoz / telefonoz: atencionaclientes@camarabilbao.com / 944 70 65 00\n• Tratamenduaren arduradunaren posta elektronikoa: lopd@camarabilbao.com\n• Datuak Babesteko Ordezkaria: dpd@camarabilbao.com\n• Webguneak: camarabilbao.com, camarabilbaoubs.com, camarabilbaoidiomas.com, camarabilbaomasters.com\nBilboko Merkataritza, Industria, Zerbitzu eta Itsasketa Ganberak bildutako datu pertsonalak tratatzen ditu, Merkataritza, Industria, Zerbitzu eta Itsasketa Ganbera Ofizialei buruzko apirilaren 1eko 4/2014 Oinarrizko Legeak esleitutako helburu eta eginkizunak oro har betetzeko, eta, bereziki, honako helburu hauetarako:\nEnpresentzako eta partikularrentzako zerbitzuen bezeroak, laguntzaileak eta hornitzaileak\nCCISNBri atxikitako enpresa eta partikularrentzako, bezeroentzako edo enpresa edo enpresaburu indibidualentzako zerbitzuak kudeatzea eta izapidetzea (CCISNBek antolatutako edo emandako jarduerak, etab.), eta hornitzaileei eta laguntzaileei zerbitzua kudeatzeko eta fakturatzeko eskaerak egitea.\nMerkataritza, Industria, Zerbitzu eta Itsasketa Ganbera Ofizialei buruzko apirilaren 1eko 4/14 Oinarrizko Legeak CCISNBri esleitutako eskumen eta funtzio publiko-administratiboak garatzea eta betetzea.\nBilboko Ganberak parte hartzen duen programak edo jarduerak kudeatzea eta izapidetzea, administrazio publikoekin eta beste erakunde batzuekin lankidetzan aritzeko tresnen esparruan, nazioartekotzearen, lankidetzaren, enpleagarritasunaren edo Bizkaiko merkataritzaren, industriaren, zerbitzuen eta itsasketaren sektoreen lehiakortasuna hobetzera bideratutako beste edozein jardueraren arloan.\nLagapenak: Gipuzkoako Ganbera eta Arabako Ganbera, Zerga Administrazioa, Espainiako Ganbera, Eusko Jaurlaritza, Europako Gizarte Funtsa, EGEF, Bizkaiko Foru Aldundia, erakunde publikoak, finantzarioak eta beste erakunde laguntzaile edo babesle batzuk.\nNazioarteko transferentziak: nazioarteko Misioen zerbitzuan identifikatutako herrialdeetara.\nBilboko Ganberak eskaintzen dituen prestakuntza-jarduerak kudeatzea (enpresa-prestakuntza, hizkuntzak, unibertsitatea, graduondoak, etab.).\nCamabibao University Business Schoolen edo beste prestakuntza-ekintza batzuetan ikasi nahi dutenei egindako onarpenak eta maila-probak kudeatzea.\nCámarabilbao University Business School-eko edo beste jarduera akademiko bateko ikasle-izaerarekin lotutako alderdiak kudeatzea.\nZerbitzua kudeatzea, izapidetzea eta fakturatzea.\nLagapenak: UPV/EHU, Mondragon Unibertsitatea, Media Interactiva formación, AERCE, ESIC, EMY, enpresak eta beste erakunde eta unibertsitate laguntzaile batzuk.\nNazioarteko transferentziak: hizkuntza-egonaldietarako lankidetza dagoen herrialdeetara.\nMerkataritza-komunikazioak eta informazio interesgarria bidaltzea\n4/2014 Legean deskribatutako helburuak eta funtzioak betez, produktuak saltzeko eta/edo zerbitzuak emateko merkataritza-komunikazioen eta informazio interesgarriaren bidalketa kudeatzea, enpresentzat eta partikularrentzat, gure ustez interesgarriak izan baitaitezke, hartzailea bezeroa izan edo Bilboko Ganberari atxikita egon edo ez, eta hala eskatu eta baimena eman badu.\nEnpleagarritasuna errazteko programak eta jarduerak\nPartikularrentzat ezartzen diren beka- eta praktika-programak kudeatzea eta izapidetzea, haien enplegagarritasuna hobetzeko edo errazteko.\nGanberako prestakuntza-jardueretako ikasle ohientzako lan-poltsa kudeatzea.\nLagapenak: Estatuko eta nazioarteko enpresa laguntzaileak.\nNazioarteko transferentziak: Global Training praktiketarako.\nIteresdunen informazio-eskaerak kudeatzea\nInteresdunen informazio-eskaerak eta zalantzak edo galderak izapidetzea eta horiei erantzutea, webgunean edo beste komunikazio-kanal batzuetan jarritako espazioen bidez.\nLagapenak: ESIC, Mondragon Unibertsitatea, Media Interactiva Formación, AERCE, EMY, enpresak eta beste erakunde laguntzaile batzuk.\nBilboko Ganberaren harpidetzak\nBilboko Ganberan dauden harpidetzak kudeatzea.\nPertsonen eta instalazioen segurtasunerako ikus-entzunezko grabazio-mekanismoen bidez lortutako informazio pertsonala kudeatzea.\nEnpresen errolda publikoa\nEnpresen Errolda Publikoa egitea eta kudeatzea, Merkataritza, Industria, Zerbitzu eta Itsasketako Ganbera Ofizialen apirilaren 1eko 4/2014 Oinarrizko Legearen 8. artikuluan ezarritakoaren arabera.\nMerkataritza, Industria, Zerbitzu eta Itsasketako Ganbera Ofizialei buruzko apirilaren 1eko 4/14 Oinarrizko Legeak BNSNZri esleitutako xedeak, eskumenak eta funtzio publiko-administratiboak garatzea eta betetzea.\nLagapenak: Espainiako Ganbera eta Errolda Publikoan sartzeko interes legitimoa duten erakundeak eta pertsonak.\nEnpresen hautesle-errolda egitea eta kudeatzea, Merkataritza, Industria, Zerbitzu eta Itsasketako Ganbera Ofizialen apirilaren 1eko 4/2014 Oinarrizko Legearen 17. artikuluan ezarritakoaren arabera.\nGatazkak konpontzeko espedienteak\nArbitraje Gortean izapidetutako gatazkak ebazteko espedienteak kudeatzea.\nBilboko Ganberan edo erakundearen mendeko edo laguntzaile diren erakundeetan lanpostu bat eskatzen duten pertsonen informazioa kudeatzea.\nLan-harremana kudeatzeko behar den informazio pertsonala kudeatzea, nominak, gizarte-aseguruak eta datu aldakorrak sortzea; ordutegiak, lanaldiak eta egin beharreko zereginak planifikatzea..\nBilboko Ganberako langileentzako laguntzak eta onurak\nCCISNBren Hitzarmen Kolektiboak langileei eskaintzen dizkien onura sozialen eskaerei buruzko informazio pertsonala kudeatzea.\nTratamendu EZ automatizatuak\nHala eskatzen duten zerbitzuetan ematen edo eskatzen den informazio medikoa kudeatzea; oro har, prestakuntza-jarduerak, atzerriko hizkuntza-egonaldiak, hizkuntza-eskola, Camla University Business School.\nErakundeetako banakako enpresaburuen eta harremanetarako pertsona fisikoen datuak\nCCISNB, Datuak Babesteko Lege Organikoaren 19.3 artikuluarekin bat etorriz, legitimatuta dago enpresaburu indibidualen datuak tratatzeko, bai eta pertsona juridiko batean zerbitzuak ematen dituzten pertsona fisikoen harremanetarako datuak tratatzeko ere, pertsona juridiko hori lanbidean lokalizatzeko, zerbitzuak ematen dituen pertsona juridikoarekin edonolako harremanak izateko, edo enpresaburu indibidualen kasuan enpresa-izaeragatik, eta hori guztia Bizkaiko oinarrizko errolda publiko bat kudeatzeko eta 2014ko eginkizun publikoak kudeatzeko legezko betebeharragatik.\nBildutako datu pertsonalak zuzenean datozkio interesdunari edo datuen titularrari, edo haren legezko ordezkariari, edo berariaz baimentzen duenari, eta administrazio publikoek emandakoa, Merkataritza, Industria, Zerbitzu eta Itsasketako Ganbera Ofizialek edo jendeak eskura ditzakeen iturriek apirilaren 1eko 4/2014 Oinarrizko Legean ezarritakoarekin bat etorriz.\nCCISNBren zerbitzuen erabiltzaileek bermatu egiten dute emandako datu pertsonalen zehaztasuna, indarraldia eta benetakotasuna, eta behar bezala eguneratuta edukitzeko konpromisoa hartzen dute.\nInteresdunak erakundearekin duen harremana edo lotura mantentzeko eskatu diren helburuei erantzuteko beharrezkoak diren bitartean gordeko dira emandako datu pertsonalak, betiere interesdunak datu horiek ezabatzea eskatzen ez badu; halaber, CCISNBri legezko betebeharrak betetzeko eska dakizkiokeen legezko epeen arabera gordeko dira.\nDatuak erabiltzeko legitimazioa\nDatuak tratatzeko legitimazioa Datuak Babesteko Europako Erregelamendu Orokorraren 6. eta 9. artikuluetan eta Datuak Babesteko Lege Organikoaren 19.3 artikuluan ezarritakoaren arabera egingo da, eta ukitutako pertsonari informazioa emango zaio zerbitzu-emate bakoitzean aplikatzen den zilegitasun-tituluari edo tituluei buruz, eta horiek izan daitezke baimena ematea, parte den harreman juridiko bat gauzatzea, legezko betebehar bat betetzea, edo haren interes publikoa, interes legitimoa betetzea.\nEra berean, bezero den aldetik edo CCISNBri atxikita dagoen aldetik, Informazio Zerbitzuen eta Merkataritza Elektronikoaren Sozietateari buruzko 34/2002 Legearen 21.2 artikuluak aukera ematen digu ematen ditugun zerbitzuei buruzko komunikazio komertzialak bitarteko elektronikoen bidez bidaltzeko.\nDatu pertsonalen tratamenduak irauten duen bitartean, CCISNBk ez du datu horien lagapenik egingo, legezko betebehar bat betetzeko edo, beharrezkoa izanez gero, eskatuko zaion pertsonaren aldez aurreko baimena lortzeko izan ezik, eta jakinarazten dio, hala egiten ez badu, kasuan kasuko zerbitzua emateko ezintasuna izan dezakeela.\nCCISNBren zerbitzuak emateko, baliteke Bilboko Ganberako tratamendu-arduradun gisa jarduten duten zerbitzu informatikoetako enpresei komunikazioak egin behar izatea, konfidentzialtasun- eta segurtasun-baldintzak betez gero, eta Europar Batasunetik kanpo egon daitezke, Estatu Batuak – Europar Batasuna Privacy Shield edo Pribatutasun-ezkutua akordioaren babesean. Hemen eskuragarri dago informazioa: https://www.privacyshield.gov/.\nSegurtasun neurriak eta konfidentzialtasuna\nCCISNBk konpromisoa hartzen du erabiltzaileen datu pertsonalak erabili eta tratatzeko, haien konfidentzialtasuna errespetatuz eta haien helburuaren arabera erabiltzeko, bai eta datu horiek gordetzeko betebeharra betetzeko eta baimenik gabe aldatzea, galtzea, tratatzea edo eskuratzea saihesteko neurri guztiak egokitzeko ere, datuak babesteari buruz indarrean dagoen araudian ezarritakoarekin bat etorriz.\nWebgune honetan SSL ziurtagiri bat dago. Segurtasun-protokolo bat da, eta, horri esker, datuek osorik eta segurtasunez bidaiatzen dute; hau da, datuak zerbitzari eta web-erabiltzaile baten artean transmititzen dira, eta, atzeraelikadurari dagokionez, erabat zifratzen edo enkriptatzen dira.\nCCISNBek ezin du bermatu Internet sarearen erabateko menderaezintasuna, eta, beraz, hirugarrenek datuak iruzurrezko sarbideen bidez urratzea.\nKonfidentzialtasunari dagokionez, webgunearen bidez edo erabiltzaileekin izaten diren komunikazioen bidez biltzen diren datu pertsonalak errespetuz tratatuko dira, eta horiei buruz isilpean gordetzeko konpromisoa hartuko dugu, aplikatu beharreko legerian ezarritakoaren arabera.\nSegurtasun-gorabeheraren bat gertatzen denean, CCISNBek bezeroari jakinarazi beharko dio, lehenbailehen, eta segurtasun-gorabeherari buruzko informazio egokia eman beharko dio, jakinaren gainean dagoenean edo bezeroak hala eskatzen duenean.\nCCISNBek interesdunei beren datu pertsonalen tratamenduari lotutako eskubide hauek erabiltzeko aukera ematen die:\nZure datu pertsonaletarako sarbidea eskatzeko eskubidea\nTratamenduaren aurka egiteko eskubidea\nDatuak eramangarriak izateko eskubidea\nEmandako adostasuna kentzeko eskubidea\nEdozein pertsonak du eskubidea CCISNBk bere datuak erabiltzen dituen baieztatzeko, datuok eskuratu ahal izateko, bai eta okerrak zuzentzeko eskatzeko edo, hala badagokio, datuak ezabatzeko eskatzeko ere, besteak beste, datuak ez badira beharrezkoak bildu ziren helburuetarako.\nEgoera jakin batzuetan, interesdunek beren datuen tratamendua mugatzea eskatu ahal izango dute; kasu horretan, erreklamazioak egiteko edo defendatzeko baino ez dira gordeko. Halaber, eta beren egoera partikularrarekin zerikusia duten arrazoiengatik, interesdunek beren datuak tratatzearen aurka egin ahal izango dute. Kasu horretan, BNSNZk datuak tratatzeari utziko dio, premiazko arrazoi legitimoak daudenean izan ezik, edo erreklamazio posibleak gauzatzeari edo defendatzeari.\nHelburu jakin baterako baimena eman badu, interesdunak edozein unetan kentzeko eskubidea du, baina horrek ez du eraginik izango kendu aurreko baimenean oinarritutako tratamenduaren zilegitasunean.\nZure datu pertsonalak babesteko dituzun eskubideak bete ez dituzula uste baduzu, erreklamazioa aurkez dezakezu datuak babesteko arloan eskumena duen kontrol-agintaritzan, haren www.aepd.es webgunearen bidez.\nInformazio Gizartearen Zerbitzuei eta Merkataritza Elektronikoari buruzko 34/2002 Legearen 21. artikuluan aurreikusitakoa betez, gure zerbitzuei buruzko informazio gehiago jaso nahi ez baduzu, baja eman dezakezu CCISNB bajacomunicaciones@camarabilbao.com, gaian “postarik ez bidaltzea” adieraziz.\nSegurtasun politika eguneratzea\nPribatutasun-politika aldian behin berrikusi eta eguneratuko da. Pribatutasun Politika webgunean jarriko da. Hala ere, unean-unean jakinaraziko da CCISNBek bildutako datu pertsonalen tratamenduari eragiten dion edozein aldaketa.\nPribatutasun Politika 2019ko urtarrilaren 30ean eguneratu zen azkenekoz.


Irudietan: Errege Magoak Zarautzen izan dira - Urola Kostako Hitza : Urola Kostako Hitza\nIrudietan: Errege Magoak Zarautzen izan dira\nIzar argitsuari jarraika, Meltxorrek, Gasparrek eta Baltasarrek Zarauzko kaleak zeharkatu zituzten atzo, beren laguntzaileekin.\nAdin guztietako zarauztarrak kale ertzetan zain zituztela, Bizkaia kaletik abiatu ziren Hiru Erregeak. Oihuka eta ilusioz beterik jaso zituen jendeak Meltxor, Gaspar eta Baltasar. Haiek, irribarrea ahoan, zaldien gainetik herritarrei agur eginez eta gozokiak botaz egin zuten ibilbidea, apurka-apurka.\nVilla Mundan herriko Musika Banda gehitu zitzaion desfileari, eta ondoren, Torre Luzeara heltzean, zaldietatik jaitsi ziren Hiru Erregeak, bertan Herodesekin elkartzeko. Ibilbidearekin jarraitu aurretik, Kale Nagusian hainbat herritar agurtzen aritu ziren Hiru Erregeak.\nOhi bezala, Lege Zaharren Enparantzara iristean, aurreskua egin zieten estalpean zeuden Jose, Maria eta Jesusi, eta ondoren, Hiru Erregeek bertso bana abestuz, beren opariak eman zizkieten. Kabalkadari amaiera eman aurretik, Lege Zaharren Enparantzan ekitaldia ilusioz jarraitzen ari ziren haurrengana hurbildu ziren Hiru Erregeak, eta haiek agurtzearekin batera, gozoki gehiago banatu zituzten.\nKaleak hustu zirenean, Hiru Erregeen laguntzaileek zeramatzaten suzien usaina soilik soma zitekeen. Haur guztiak lo egongo ziren dagoeneko, hurrengo egunerako espero zituzten opariekin amesten.


Sortzen ari den Amikuzeko irrati berria lagundu Sustatu.eus - Teknofiloen albistegia\nSortzen ari den Amikuzeko irrati berria lagundu\n2017-12-11 : 11:25\nIrulegiko Irratiaren xedea da Baxe Nafarroa guziko Irratia izaitea! Azken urteetan Amikuztarrek bultzatzen duten Euskara eta Euskal Kulturaren arloko dinamika azkarrak merexi du suspertua izaitea. Horrengatik, Amikuztarren Irratia, urtarrilean hedatzen hasiko da. Elgarrekin egin dezagun! Projektua laguntzeko hemen klika: Amikuzeko irratia. Zuen inguruan ere pasa araz!\nAmikuzen ere bagitzan/k, amikuztarren botza entzun dadin! Gaur egun, Irulegiko Irratia Garazi aldean kokatzen bada, bere xedea izan da beti Baxe Nafarroa guziko Irratia izaitea! Amikuztarren Irratia, urtarrilean hedatzen hasiko da, baina irrati berri horren sortzeko beharrezkoa den materialaren erosteko zure laguntza behar dugu.\nHelburua : 16 000 €\nAmikuzeko irratiaren bultzatzaile izaiteko, nahi duzun emaitza helarazten ahal daukuzu.\nEkarri laguntzarentzat, zure emaitzaren %66 zergetarik ateratzen ahalko duzu.\nEsker beroenak aintzinetik !\nEuskal Irratiak sarea\nEUSKAL IRRATIAK sareak Ipar Euskal Heriko lau irrati euskaldunak biltzen ditu:\nAntxeta Irratia (Hendaia)\nGure Irratia (Uztaritze)\nIrulegiko Irratia (Donibane Garazi)\nXiberoko Botza (Maule)\nBostgarren adar bat sortuko da 2018ko urtarrilean, Amikuzen, Irulegiko Irratiko taldeak eta Amikuztarrek berek bultzaturik. Euskal Herri osoan, Euskal Hedabideak garatzen, antolatzen, sortzen eta asmatzen ari dira/gira. Beste zuhaitz bat erein nahi dugu Amikuzen.


Zapore Handiaren sekretua\nFEELM Programaren barruan\nVape debekuak Estatu Batuetan eta mundu osoan\nPrentsa-oharra By FEELM administratzailea 20-11-19 Utzi iruzkin bat\nVaping-aren eta, oro har, nikotinaren erabileraren aurrean jarrera ofizialak asko aldatzen dira. Erresuma Batuan gobernuaren osasun agentziek vaping-a bultzatzen dute funtsean. Erretzeak Erresuma Batuko Osasun Zerbitzu Nazionalarentzat zama garestia sortzen duenez, herrialdeak dirua aurreztuko du erretzaileen ordez zigarro elektronikoetara aldatzen bada. Beste herrialde gehienak ere guztiak ...\nEstatu Batuetako eta mundu osoko Vaping Zergak\nPrentsa-oharra By FEELM administratzailea 20-10-15 Utzi iruzkin bat\nVaping ospea gero eta handiagoa denez, zerga-sarrerak behar dituzten gobernuentzako helburu naturala bihurtzen da. Lurrun produktuak erretzaileek eta erretzaile ohiek erosten dituztenez, zerga agintariek zuzen hartzen dute zigarro elektronikoetan gastatzen den dirua tabako ekoizpen tradizionaletan gastatzen ez den dirua dela. Gobernuak zigarroen eta besteen menpe egon dira ...\nIndia: Vapersek debekua egingo du irailaren 18an\nPrentsa-oharra By FEELM administratzailea 10-09-20 Utzi iruzkin bat\nIndiako vaping defendatzaileek aldibereko protestak egingo dituzte herrialde osoan ostiral honetan, irailak 18, urtebete dela eta, Indiako gobernuak vaping produktuen salmenta debekatu zuenetik. Ekitaldia Vapers India elkarteak (AVI) antolatzen du. "Jantziak elkartzen ari gara, jainkoak debeku drakoniarraren aurka eragozteko ...\nTeen Vaping% 29 baztertu zen 2020an, CDC Inkesten Ikuskizunak\nPrentsa-oharra By FEELM administratzailea 20-08-23 Utzi iruzkin bat\nCDC-k argitaratutako inkesta berrien emaitzek% 29ko beherakada erakusten dute 2019tik 2020ra nerabeen vapingean, 2018a baino lehenago ikusitako mailetara eramanez. Jakina, CDCk eta FDAk emaitzak aurkezteko beste modu bat aukeratu dute. Aukeratutako emaitzak (baina ez zituzten datozen datuak) irailaren 9an argitaratutako CDC txostenaren parte izan ziren ...\nVape debekuak Estatu Batuetan eta inguruan ...\nEstatu Batuetako eta Aro Zergak Vaping ...\nIndia: Vapersek debekua egingo du irailaren 1ean ...\nTeen Vaping% 29 baztertu zen 2020an, CDC Sur ...\nPod Soluzio berritua\n© Copyright - 2010-2020: Eskubide guztiak erreserbatuta. Web mapa - AMP Mugikorra\nErretzeko Alternatiba, Bero Zigarroak, Epen, E Zigarro Blister Pack, E Lurrun Lurrun Zigarroa, Newport E zigarroa,


Azken lan heriotza salatuko dugu astelehenean, Irun eta Hondarribi arteko Mendeluko biribilgunean | LAB SINDIKATUA\nIdazkaritzak Azken lan heriotza salatuko dugu astelehenean, Irun eta Hondarribi arteko Mendeluko biribilgunean\nLangile autonomo bat hil zen atzo goizean Irunen, beste ibilgailu batekin talka egin ondoren. Gogor salatu nahi dugu heriotza berri honekin, gutxienez Euskal Herrian 2020an 38 langile hil direla eta Zaldibarko zabortegiko 2 langilek desagertuak jarraitzen dutela otsailak 6tik.\nLAB sindikatutik, lehenik eta behin, elkartasuna eta babesi adierazi nahi dizkie langilearen senide, lagun eta ingurukoei.\nHau guztia dela eta, LAB sindikatutik mobilizatzera dei egiten dugu, eta astelehenean, uztailaren 6an, gehiengo sindikalak (LAB, ELA, ESK, STEILAS, EHNE eta HIRU) deituta burutuko den elkarretaratzean parte hartzeko deia zabaltzen dugu. Irun eta Hondarribi arteko mugan izango da, 11:00etan, Mendeluko biribilgunean. Mobilizazioa “Lan istripu gehiagorik ez, prekarietatea hiltzailea” lemarekin egingo da. Guztion artean, langile zein jendartean odoluste hau geldiarazi dezagun.


Urrugneko sagardotegiak edukiera handiko jantokiak dituzte gerturatzen direnei sagardotegi menu aparta eskaintzeko, eta honela, garaiko sagardoa dastatzeko aukera ere izateko.\nSagardotegiek kupel ugari dituzte, sagardoaren eta tradizioen maitaleen gozamenerako. Urrugneko sagardotegiek sagardotegi menu tradizionala eskaintzeaz gain, beste menu batzuk dastatzeko aukera ere eskaintzen dute, euskal sukaldaritza tradizionalaz gozatu ahal izateko.\nAsko dira Urrugneko sagardotegietara hurbiltzen diren taldeak, enpresa bazkari-afari, urtebetetze festa, erretiro hartze edo bestelako gertakizunen bat ospatzera. Guztientzako tokia dago, oraindik ohitura izaten jarraitzen baitu lagunekin zein senideekin ospakizunak sagardotegiko menu batekin egitea. Urrugne ohitura gastronomiko handia daukan herria da, horregatik, sagardotegia toki onean kokatuta dago kotxez gerturatu eta bertan erosotasun osoz aparkatu ahal izateko.


Tontor eta leku izenak: Hiru Erregeen Mahaia, Belagua, Lapazarreko lepoa, Lapazarra, Larreriako lepoa, Larrako ataka, Zemotoko igarobidea\nDistantzia: 23 km. 8 ordu eta 50 mn.\nIngurunea: Erronkaritik Euskal Herriko mendirik garaienera igotzeko ibilbide klasikoa da. Mendiaz patxadaz gozatzeko auekra ematen du.\nAbiapuntua: Belaguako aterpea\nErronkaritik Euskal Herriko mendirik garaienera igotzeko ibilbide klasikoa da. Mendiaz patxadaz gozatzeko aukera ematen du.\nXabier santuaren irudia Hiru Erregeen Mahaiaren gailurrean, eta Auñamendi atzeko aldean. MIKEL ARRIZABALAGA\n2018-10-23 / Mikel Arrizabalaga\nBelaguako Angel Oloron aterpe zaharraren aparkalekutik abiatuko gara, eta Ezkilzarrako larreetara jaitsiko. GR12aren (Euskal Herriko Ibilbidea) marka zuri-gorriek erakusten diguten norabidean, Zemetoko igarobide aldera jarraituko dugu, eta, hortik segituz, Lazagorriaren magalean dagoen lepora. Berehala helduko gara Lapazarraren magalera, eta hori zeharkatuz beteko dugu hurrengo tartea. Larreriako lepora iristean, Belaguako Ordokitik datorren bidearekin bat egingo dugu. Ekialderantz joko dugu segidan, ingurune karstikoan barrena. Basotik ateratzean, paisaia aldatu egiten da, eta, aldapa igo eta gero, berehala iritsiko gara Larrako atakara. Gure mendean dagoen Larrako sakonuneraino jaitsiko gara, eta han galdutako 150 metroko altuera berriro igo beharko dugu, sakonuneko zelaiak zeharkatu eta korridore batetik igoz.


Herriko zein inguruetako herritar asko batu dituzte Muruetako sanisidroek -Busturialdeko Hitza : Busturialdeko Hitza\nHerri txikietan, festa handiak izaten dira sarritan, eta Muruetan, jairik, behintzat, ez da falta sanisidroetan. Egutegian gorriz markatutako eguna da muruetarrentzat maiatzaren 15a, San Isidro eguna. Eta egun horretan izango dituzte, urtero legez, hamaiketakoa, herri bingoa eta bolo txapelketa, eskola arteko sokatira txikia, idi probak zein txokolate jana. Hala ere, aurten, martitzenez ez ezik, domekaz ere iritsi da festa Busturialdeko herri horretara.\nHerriko frontoian aterpe hartuta elkartu dira Muruetako zein inguruetako bizilagunak goizean hasita. Jende andana bildu da bertan. Danborrada txikia egin dute lehenengo herriko txikienek, eta aizkolari nagusi zein gazteek hartu dute lekukoa ondoren. Kirola eginez eta ikusiaz jarraitu dute herriko frontoian; izan ere, Murueta sokatira taldearen eta Gernika Rugby taldekoen arteko norgehiagoka nagusitu da bertan. Txokorrak batzen aritu dira lehenengo, eta kirol ikustaldi berezia egin dute ondoren. Rugby taldeko emakumeak uztartze batean murgildu dira, eta bitartean, sokatiri tiraka aritu dira taldeko mutilak, bien arteko lehia sortuz. Alderantziz ere egin dute. Ostean, Muruetako sokatiralarien txanda izan da. Errugbilariak uztartzean, eta etxekoak sokari tiraka aritu dira lehenengo, eta alderantziz egin dute ostean; talde biek kirol modalitate biak probatuz.\nBazkaltzeko unea ere iritsi zaie muruetarrei, eta herri bazkarian bildu dira 250 bat lagun. Sabelak ondo bete ostean, lasaitasunean, Giorgio Rodri magoaren ikuskizuna dute orain aukeran herrian.\nMadrilgo magoaren saioa bukatuta, Rock&Kids band in concert tailer dantza musika ikuskizuna izango dute, eta egunagaz bukatzeko, txokolatea izango da aukeran bertaratutakoentzat.\nMartitzenean jarraituko du jai giroak herrian.


Zure tokian egongo banintz... (Bagoaz! B1-2)\nAholkuak emango dizkiogu elkarri. Bisitarientzat aholku-gida idatziko dugu.\nEgun-pasa 20 eurorekin\nZer egin behar dugu mendian galtzen bagara?\nPerretxikotan ibiltzeko garaian murgilduta gaude eta asko dira mendian galtzen diren mendizaleak. ETB 1eko Euskal Herria Zuzenean telebista-saioko Odei Esnaola kazetariak Eusko Jaurlaritzako Ana Lopez larrialdi-teknikariarengana jo du mendian ez galtzeko aholku eske.\nExercises - Nov 6, 2015 - 23257 Visits


Windows 7rako laguntza amaiera Zer egin dezaket? | Gadgeten berriak\nWindows 7rako laguntza amaiera Zer egin dezaket?\nIgnacio Sala | | ordenagailuak, Windows\nMicrosoft-ek agur esan berri dio Windows 7ri, azken urteotan Windows-en bertsio ezagunenetakoa denari, Windows XP-ren baimenarekin. Ordu batzuez, Microsoft-ek Windows 7ko erabiltzaile pribatuei edozein laguntza mota eskaintzeari utzi dio, hau da, jada ez dute inolako eguneratzerik jasoko.\nKontuan hartzen badugu 7ren amaieran Windows 2019 lau ordenagailutatik batean instalatu zela, albiste hau, zalantzarik gabe, milioika erabiltzailerentzat kolpe gogorra da, noizbait gertatu behar zuen txakurra, Windows XP-rekin gertatu bezala. . Zorionez denerako dago irtenbidea.\n1 Laguntzaren amaierak zer esan nahi du Windows 7rentzat\n1.1 Zer egin dezakezu?\n2 Bertsio-berritu Windows 10 doan\n2.1 Eguneratu ekipo hau orain\n2.2 Instalazio euskarriak sortu\n2.3 Eta lizentziarekin zer?\n3 Berritu zure ekipoa\n4 Aldatu sistema eragilea\nLaguntzaren amaierak zer esan nahi du Windows 7rentzat\nWindows 7 etxeko erabiltzaileak dagoeneko ez du berriro eguneratzerik jasokoHori dela eta, hemendik aurrera antzemandako ahultasun berrien aurrean egongo dira. Gainera, duela 10 urte argitaratu zenetik antzeman ez den akats berri bat aurkitzen bada, ez da eguneratze baten bidez konponduko ere.\nHala ere, bertsioen erabiltzaileak Profesionalek edo Enpresek laguntza jasotzen jarraituko dute 2023ra arte, denbora zabala baino gehiago da enpresek gailu zaharrak berritzeko berriagoak izan daitezen, Windows 10 exekutatu dezaten errendimendu arazorik gabe.\nEgia, Interneteko konexioa duten ordenagailuen% 50ek baino gehiagok Windows 10 instalatuta dute dagoeneko, eskaintzen dizkigun abantaila guztiak gorabehera, Windows 7 erabiltzaileen artean bide erraza ez duen sistema eragilea da, Windows-en bertsio berria hartzerakoan Microsoft-i erraz egin ez dioten erabiltzaileen artean.\nArtikulu honen hasieran aipatu nuen bezala, bada kasu bat edo gehien bat behintzat konponbidea. Microsoft-ek Windows 7-ren laguntza amaitzearekin batera, hainbat aukera ditugu taldearen, bakoitzaren onurak eta beharren arabera.\nBertsio-berritu Windows 10 doan\nZure ordenagailuak duen adinaren arabera, litekeena da Windows 10. bateragarria izatea. Windows 10 instalazio tresnak bateragarritasunaren berri emango digu. Hori kontuan hartzen badugu Windows 10 Windows 7 ordenagailuan ondo funtzionatzen duZure ordenagailuan sartzen ez bada, ez duzu inolako arazorik izango.\nWindows 10-en bizitzako lehen urtean, Microsoft-ek Windows 7 eta Windows 8.x lizentzia duten erabiltzaile guztiei erabat doako bertsio berritzea baimendu die Windows 10era. Behin urtea igarota, kutxatik pasa behar izan genuen, nahiz eta noizean behin aukera hori berriro eskaintzen zigun leiho bat irekitzen zen.\nLaguntza amaitzean, Microsoft-ek hasiera batean berriro gaitu du mugagabe, zure Windows 7 ordenagailua Windows 10-era erabat doan eguneratzeko aukera. Jakina, lehenengo gauza da ordenagailuan kanpoko disko batean gordetako eduki guztiaren kopia bat egitea, geroztik Windows 10ek lehen egunetik xarma bezala funtzionatzea nahi badugu, ordenagailua formateatu behar dugu.\nBabeskopia egin ondoren, egin behar dugu deskargatu Microsoft-ek eguneratzeko tresna gure esku jartzen eta jarraitu behean zehazten ditugun urratsak:\nMultimedia sortzeko tresna instalatzeko tresna deskargatu ondoren, ordenagailuan exekutatuko dugu.\nAplikazioak erakutsiko digu bi aukera: Eguneratu ordenagailua orain / Sortu instalazio euskarria (USB flash drive, DVD edo ISO fitxategia) beste ordenagailu baterako.\nEguneratu ekipo hau orain. Aukera honi esker, gure ekipamendua eguneratu ahal izango dugu ekipamenduan gordetako informazio guztiaz hitz eginez.\nInstalazio euskarriak sortu. Aukera honen bidez, instalazio euskarri bat egin dezakegu Windows 10 hutsetik instalatzeko edozein ordenagailutan, gure ordenagailuko eduki guztia ezabatzeko eta instalazio garbia egiteko hautatu behar dugun aukera.\nEguneratu ekipo hau orain\nGure ordenagailua Windows 10etik Windows 7 bertsiora eguneratzeko, gure ordenagailuak gutxienez behar du 8 GB doako espazioa Windows 10 deskargatzeko eta jarraitu instalatzen. Deskargatu ondoren, denbora gehiago edo gutxiago beharko du gure konexioaren abiaduraren arabera, morroiak txateatu nahi ditugun fitxategiak non dauden galdetuko digu.\nFitxategiak dauden bidea edo bideak adierazi ondoren, instalazio prozesua hasiko da. Amaitutakoan, dagoeneko eskuragarri izango ditugu Windows 7 ordenagailuan instalatuta genituen aplikazio berak. Gogoan izan instalatzaileak instalatutako bertsio bera deskargatuko du (32 edo 64 bit) beraz, komenigarria da instalazio garbia egitea eta 32 biteko bertsioa ahaztea.\nInstalazio euskarriak sortu\nLehenengo eta behin, hautatu Windows 10 64 biteko bertsioa deskargatzeko, gure ekipamendua ondo aprobetxatu ahal izateko, batez ere 4 GB RAM baino gehiago baditu.\nWindows 10 instalazio euskarria sortzeko prozesuak espazio librea behar du gure disko gogorrean, 8 GB zehazki. Instalazio fitxategia deskargatu ondoren, morroiak deskargatu egingo du hautatu dugun unitatean egin ondorengo instalazioa hutsetik.\nInstalazio euskarria sortu ondoren, ordenagailua itzali besterik ez dugu egin behar eta aldatu gure ekipoaren abioko balioak BIOSaren bidez, erabili nahi dugun unitatearekin hasi dadin.\nEta lizentziarekin zer?\nGure ordenagailua Windows 7-tik Windows 10-era eguneratzen badugu, Windows-en bertsio berriak Windows 7-n dugun lizentzia aitortuko du, Windows 10 balitz bezala erabiliko du. Informazio hau Microsoft-en zerbitzarietan gordeko da, beraz, ordenagailu berean nahi adina aldiz erabili ahal izango dugu Windows 10 noizbait berriro instalatzera behartuta bagaude.\nInstalazio garbia egiten badugu, programak eskatzen duenean dugun Windows 7 lizentzia zenbakia sartu behar dugu. Windows 10 instalatu ondoren, bertara joatea besterik ez dugu Ezarpenak (Windows tekla + i)> Eguneratzea eta segurtasuna> Aktibazioa\nEskuineko zutabean erabiliko dugun pasahitza baliozkoa den erakutsiko da. Lizentzia ofiziala ez bada, logikoki ezin izango duzu Microsoft-ek eskaintzen digun doako aukera aprobetxatu Windows 7-tik Windows 10-era guztiz doan eguneratzeko.\nBerritu zure ekipoa\nZure taldeak lehendik ikusi eta nahi bazituen Windows 7 erabiltzean, ez duzu zertan lan egin Windows 10 bateragarria den egiaztatzeko. Zure taldea berritzeko garaia da. Gure beharren arabera, ordenagailu eramangarri edo mahaigaineko ordenagailu merkeak aurki ditzakegu merkatuan 200 euro inguru, ekipamendu nahikoa baino gehiago gure beharrak gure sare sozialak ikustea, posta elektronikoa egiaztatzea, dokumentu bat idaztea ... badira.\nAldatu sistema eragilea\nJakina, hau da erabiltzaileek gutxien jotzen duten aukera, batez ere Linuxen oinarritutako aukeraz hitz egiten badugu. Erabiltzaile interfazea oso antzekoa den arren, distro hautatzen dugula, behartuta egongo gara bilatu alternatiba desberdinak erabiltzen ohitu garen aplikazioetara, batez ere Linuxerako bertsiorik ez badute.\nArtikuluaren bide osoa: Gadgeten berriak » ordenagailuak » Windows 7rako laguntza amaiera Zer egin dezaket?


Ainara LeGardon: “Akatsak aukera berriak dira” • ZUZEU\nAinara LeGardon: “Akatsak aukera berriak dira”\nAinara LeGardon (Bilbo, 1976). Bi hamarkada baino gehiago daramatza honetan, Onion taldearekin hasieran eta bakarlari gisa 2003az geroztik. Honezkero beste hiru lan luzek daramate bere sinadura eta estudioan, agertoki gainean zein karteletan, izen handien alboan ikusi du berea –Joe Skyward, Shannon Wright, Thalia Zedek, Tara Jane O´Neil, Dayna Kurtz–. Estatu Batuetan editatutako bilduma batean parte hartu duen artista ez amerikar bakanetakoa da.\nMusika egitea kasik hil ala biziko sentitzen duen horietakoa, konposatzea eta interpretatzea “terapia emozionala” dela dio, musikak bere arima elikatzen duela eta, zinez, brownie eta kanela-azenariozko magdalena zale amorratu honen unean uneko aldartea neurtzeko termometro baliagarriak dira bere kantak, beti ingelesezkoak. Euskal Herritik “nahi baino lehenago” alde egin zuen Salamancan Kimika ikasteko, handik Madrilera mugitu zen musikaren aldeko apostua sendotzera eta, hamalau urteren ostean, iazko udan bueltatu zen hona. Basaurin bizi da orain, eta bertako kafetegi batean batu gara.\nZer ekarri duzu Madrildik hainbeste urte eta gero?\nIzugarrizko estresa, eta bizimoduz aldatzeko gogo bizia. Madrilen nagusi den etsai-giroak kasik uneoro erne ibiltzera behartzen zaitu, eta horrek sortzen duen higadura fisiko eta emozionala faktura pasatzen ari zait orain. Hiri horrek aspaldi utzi zion konposatzeko eta nire proiektuak ganoraz, zegokien denbora eta mimoa eskainita, garatzeko leku aproposa izateari. Sosegua galtzen duzunean, azkenerako, osotasuna, sendotasuna eta adorea ere joaten dira. Orain lasaiago bizi naiz, kolektibo baten parte sentiarazten nauen ingurune atsegin batean; hori oso garrantzitsua da.\nNola aurkitu duzu jaioterria? –Bilboko Errekalde auzoan hazi zen–.\nBa, begira, oraintxe bertan Larraskitu da, musika esperimentalari eta inprobisazioari dagokionez, Euskal Herri osoko gune aktiboenetakoa, eta horrek are bereziagoa bilakatu du itzulera. Ni hazi nintzen lekuan garatzen ari diren egileekin nire musika konpartitu ahal izatea hunkigarria da.\nEta ezer utzi al duzu Madrilen?\nLagun on batzuk; asko sumatzen dut haien falta. Maite ditudan horien artean daude maDam kolektibokoak, eta bereziki Alvaro Barriuso, nire bidelaguna Archipiel proiektuan. Onartu behar dut hiri handi hartan pasatu nituen azken bi urteek zentzurik eduki bazuten haiekin batera aurrera eramandako lan jarraituari esker izan zela. Madrilek asko lapurtzen dizu, baina egia da elkargune bat ere badela eta, lantzean behin, beste leku edo testuinguru batean ezagutuko ez zenuen norbaitekin egiten duzu topo bertan.\nOrain hara itzuliko zara disko berria grabatzera. Zer duzu buruan?\nPaco Jimenezek –ekoizlea– eta biok hilabeteak daramatzagu diskoa osatuko duten kantak analizatzen eta errepasatzen. Ia denak We once wished (2011) atera zenetik ditut konposatuta eta, beraz, nahikoa denbora eduki dut letrak nahi adina berrikusteko, egitura ezberdinak probatzeko eta baita abestiren batekin aspertu eta zerrendatik ateratzeko ere! Hector Bardisa –bateria– eta Ruben Martinezekin –baxua– batera grabatzea da ideia; Hannot Mintegia –gitarra– ahal duenean batuko zaigu, agenda betea darabil eta.\nAinara LeGardon, Gaztezulo, musika, Winslow Lab\nGoikuriako San Pedro atzo eta gaur\nWilcok zuzenean 27 bertsio doan deskarga NYCTaper gunetik


Villa Mariako EEak 75 urte bete ditu: urteurren logoa sortu du eta saio presentzial programa bat garatuko du aste osoan\nVilla Mariako Euzko Eetxearen 75. ureturren logotipoa\nVilla Maria, Argentina . Aste honetan ekingo die Cordoba probintziako Euskal Etxe honek bere 75. urtemugako ospakizunei. Egitaraua azteazkenean, irailaren 29an hasiko da esker-emate meza eta omenaldi batekin. Meza Aita Trinitarioen Elizan izango da, arratsaldeko 7etan eta omenaldia Euzko Etxearen egoitzan. Zeremonian plaka oroigarri bat desestaliko dute eta ondoren topa egingo. Urteurren afaria, berriz, larunbatean, urriaren 2an izango da, hiriko Sociedad rural edo Nekazaritza Elkarteko aretoan.\nProtokolozko zeremonia iluntzeko 7etan hasiko da, banderadunak, ereserkia eta Aurreskua partaide. Euskal Etxeko alkate berria ere izendatuko dute eta gogoan hartuko dira euskal elkartea sortu zutenak, laguntzaile izan direnak, ‘Emakumeak’ izeneko taldea, lehendakari ohiak eta kultur ekintzetako zuzendariak, guztiek egindako lana nabarmenduz. Afaria gaueko 9etan hasiko da eta pandemiagatiko protokoloari jarraitzeaz gain, lekuak mugatuak izango dira.\nHorrexegatik hain zuzen afarirako txartelak lehenbailehen erreserbatzea gomendatzen da. Euskal Etxeko idazkaritzan, 0353 156 579 803 telefonoan, arratsaldeko 4etatik 8etara, edo WhatsApp bidez.\n75. urteurreneko logoa aukeratzeko lehiaketa egin zuten Euzko Etxeko lagunek bazkideen artean. Irabazlea, esan nahi baita erabili den logotipoaren diseinatzailea Karen Estrada bazkide eta dantzaria izan da. Karen arkitektura eta diseinu grafiko ikaslea da Cordobako Unibertsitate Nazionalean.\nUrtemugako karteletan agertzen den irudian, euskal tipografia ez ezik, baserri baten aurrealdea agertzen da eta bertan Argentinako bandera eta ikurrina. “Elementu hauek euskal nortasunaren balioak eta euskal kultura babesteko egiten dugun lanaren adierazgarri dira”, azaldu dute Euskal Etxeko lagunek.\nUrteurren programari buruzko informazio gehiago, hemen.


Gure Esku Dago: Goierriko galdeketa — Zingizango.eus - Legazpiko euskara elkartea\nHemen zaude: Hasiera / Albisteak / Gure Esku Dago: Goierriko galdeketa\nGure Esku Dago: Goierriko galdeketa\n2016an, Goierriko 22 herrietan, galdeketa egiteko asmoa erakutsi du Gure Esku Dago dinamikak. Hori lantzen hasteko, zenbait batzorde osatuko ditu Goierri mailan. Legazpiko lantaldeak batzorde horien berri bidali digu eta horietan parte hartu nahi dutenen izenak jasotzeko asmoa azaldu du:\nAzpian proposatu diren batzordeak. Horietako batean parte hartu nahi duenak legazpi@gureeskudago.eus helbidera idatz dezala edo jakinarazi diezaiola Legazpiko lantaldeko kideren bati.\nLan talde honek pisu handia izango du prozesu guztian zehar, berau arduratuko baita prozesua gizarteratzeko tresnak sortu eta hauei zabalkundea emateaz..\n- Sare sozialetan aktiboki ibili\n- Sistema informatikoa osatu galdeketarako\n- Kartelak egin\n- Bideoak egin\n- Albisteak bidali komunikabideetara\nLan talde honen ardura nagusia ikasturtean zehar emango diren parte hartze prozesuak diseinatzea izango da. Erronka nagusietakoa galdera aukeratzeko orduan ahalik eta prozesu demokratikoena diseinatzea izango du. Bestalde, galdeketa egunerako protokolo edota junta elektoralak, beste gauza batzuen artean, zehazteaz arduratuko da. Gainera, talde hau izango da kanpo harremanez arduratuko dena.\n- Parte hartze prozesuak diseinatu\n- Alderdi legalak begiratu\n- Galdera adosteko prozesua\n- Kanpo – harremanak\n- Junta elektoralak\n- Begiraleak galdeketa egunerako\n3 DIRU ZAINTZA\nLan talde hau diru kontuez arduratuko da. Komeni da talde hau pare bat pertsonez osaturik egotea, biak ere gai honetan espezializatuak.\n- Diru sarrerak\nLan talde hau galdeketako egunerako azpiegiturak osatzeaz arduratuko da. Hau da logistika lana burutuko du.\n- Hautetsontziak jartzeko lokalak bilatu\n- Lokal bat urtean zehar lanak burutu ahal izateko lortzea\n- Materiala ( kamisetak, hautetsontziak, bozka paperak…)\n- Txandak lotzea\n5 GURE HISTORIA LANDUKO DUEN TALDEA\nZortzi urteko ibilbidean gauza asko egin dira Goierrin, Gazta Zati Bat dokumentalean agertu ez direnak eta eskualde mailan oso garrantzitsuak izan direnak. Gure ibilbidea ez da giza katearekin hasi, goierritar askok urte asko daramatzate lanean eta hori herritar guztiengana iritsi behar da. Honekin bidean trenetik jaitsi den jendea berriz aktibatzea lortu behar dugu. Atzera begiratzea garrantzitsua da indarrak hartzeko eta egindako lan guztia ikusteko.\n- Nazioen Mundua Idiazabalen sortu zenetik, gaur arte (GED) egin diren ekintza, ekitaldi, agerraldi… denak zerrendatu, argazkiak, bideoak, idatziak bildu eta erakusketa, dokumental txiki… zerbait egingo duen taldea.\n- Itsasondok egin zuen moduan, autodeterminazioaren aldeko mozioa Goierriko beste zenbat herrik sinatu zuten begiratu historia arakatuz.


borreroak baditu milaka aurpegi: OLENTZERO ANTIDESARROLLISTAREN GUTUNA EUSKAL HERRIKO UMEEI\nOLENTZERO ANTIDESARROLLISTAREN GUTUNA EUSKAL HERRIKO UMEEI\n"AHTarekin ikusten ari garenez, ez dakigu proiektua gizarte ikuspegitik baliagarria izango den, baina hondamen ekologikoa hor dago. Hau da garrantzia daukan bakarra: a) azpiegitura horiek inposatzen dituen estatuaren autoritatea sendotzea, eta aurre egiten dioten herriak mespretxatzea; b) premiak sortzea, lehen ez zeuden lekuan; eta c) amore eman araztea, azpiegitura handien alternatiba oro alferrikakoa eta are kaltegarria dela sinetsaraziz."\n2009ko abenduaren 22an zortzi olentzerok protesta-ekintza bat egin genuen Barakaldoko Megaparkaren erdi-erdian, desarrollismoaren aurka: AHT, Supersur, porlanaren inbasioa. Horregatik, urriaren 6an epaituko gaituzte. Hiru urte eta 6 hilabeteko espetxe aldiko eskaerari aurre egin beharko diogu. Ekintza honetan zementuzko bidoi batzuetara kateatu ginen Megaparken. Izan ere, espazio hori gure herrialde txikiko kontsumismoaren izugarrikeria handiena da. Ez hori bakarrik; bidoiak jarri genituen lekuaren ondoan (Ikeako sarreran), AHTko obrak (Hegoaldeko Trenbide Saihesbidea) eta Supersur igaro behar ziren.\nIzan ere, ekintzaren lekua eta eguna ez ziren kasualitatea izan. Megapark, Barakaldoko kudeaketa “sozialistaren” amarru handietako bat, hezegune baten gainean eraiki zuten, Barakaldoko Desertua. Antzina ederra zen, Iberiar Penintsula osoko “txokorik xarmangarrienetako bat”, hain zuzen ere, Wilhelm von Humboldt hezeguneak izan zuen bisitari ospetsuaren hitzetan. Orain, ordea, autoz joatera behartzen gaituzten lekua da, irabazten dugun diru apurra xahutzeko; eta gainera pentsatzen dugu “ez garela tontoak”, merkeago erosten dugulako.\nBaina, horrez gain, ekintza egin genuenean ingurunearen suntsiketa amaitu gabe zegoen. Supersurreko obrak beranduxeago etorri ziren, Errekatxoraino, hau da, Ezkerraldeko “biriki berderaino”. AHTari dagokionez, Hegoaldeko Trenbide Saihesbidea ez atzera ez aurrera dago, baina baliteke proiektua berpiztea, baldin eta krisia amaitzen bada eta “euskal Ya” eraikitzen bada, nahiz eta (erdi eginda dagoen arren) dagoeneko gure herriko historiako azpiegiturarik garestiena bihurtu den.\nEz da kasualitatea Gabonak aukeratu izana protesta hau egiteko. Data hauetan bizitzen den kontsumismo basatiak zuzeneko zerikusia du AHT eta Supersur bezalako azpiegiturekin; horrelakoak ez dira bakarrik eraikitzen mugikortasuna errazteko, baizik eta, batez ere, areagotzeko. Oso azkar joatea inoiz ez da nahikoa izango; beti ibili arazi ahalko gaituzte are azkarrago. AHTarekin ikusten ari garenez, ez dakigu proiektua gizarte ikuspegitik baliagarria izango den, baina hondamen ekologikoa hor dago. Hau da garrantzia daukan bakarra: a) azpiegitura horiek inposatzen dituen estatuaren autoritatea sendotzea, eta aurre egiten dioten herriak mespretxatzea; b) premiak sortzea, lehen ez zeuden lekuan; eta c) amore eman araztea, azpiegitura handien alternatiba oro alferrikakoa eta are kaltegarria dela sinetsaraziz.\nProtesta hura egitera eraman gintuzten arrazoiak inoiz baino sendoagoak dira orain, Supersur kaltegarri eta diru-xahutzailea amaituta dagoelako eta batez ere Abiadura Handiko Trena eraikitzen ari direlako oraindik. Horrek zor ekologiko, sozial eta ekonomiko izugarria sortuko digu. “Euskal Yaren” obrak oso larriak dira honezkero eta oraindik asko falta da amaitzeko. Bultzatzen duten bizimodua (Gabonetako “gehiegikeriak” horren adibide garbia dira) ez da krisiarekin baretu; haatik, gero eta okerragoa da. Eta AHT Gelditu!ren eta Mugitu!ren protesta-ekintzek behin eta berriro gogorarazten digutenez, AHTren aurkako borroka ez da desagertu.\nOrain hiru urte eta erdiko espetxe-aldiko eskaera egin digute, ez bakarrik bidoietara kateatu ginen zortzi olentzeroei, baita ekintzan zehar atxilotu zuten beste pertsona bati ere. AHTren aurkako borrokaren hogei urtean protesta baketsu bat egiteagatik inoiz izan den espetxe-eskaerarik handiena da, tartalarien kasuaren atzetik. Baina guk geure ekintzaren erantzukizuna geure gain hartzen dugu, agintariek ez bezala, urteak baitaramatzate proiektu garesti, kaltegarri eta ergel hau bultzatzen, sortu dituen kalte ikaragarriak aitortu gabe (besteak beste, zazpi langile hil dira lanetan).\nBeraz, badakizue, haurrok: AHTren azken hitza ez dago esanda oraindik. Olentzeroen aurkako epaiketaz gain beste prozesu bat dago egiteke: 2010eko uztailean AHTko obrak eteteko asmoz Itsasondoko meatzeetan kateatu ziren lau lagunena. AHTa gelditzea posible da.\nCARTA EN CASTELLANO: http://eh.lahaine.org/eusk-cast-carta-del-olentzero\nEtiquetas: AHT, antidesarrollismoa, errepresioa


Julepe - Jokoaren arauak\nJulepe jokoa, Tute familiako den eta 40 kartako karta-sorta espainiarrarekin jokatzen den jokoa da, bereziki, apustu eta baza jokoa.\nJulepe jokoan, 5 edo 6 jokalarik hartzen dute parte, bakarka jokatzen dutelarik. Bost jokalarik parte hartzen dutenean karta-sortatik bikoak kentzen dira.\nJoko honen helburua, ahalik eta tanto gehien (mundu errealean diru gehien) lortzea da. Tanto hauek tapetearen erdian kokatzen den plater batean bilduko dira esku bakoitzean.\nOhitura denez, julepe jokora diru kopuru txikiekin jokatu izan ohi da, helburua, esku bakoitzean gutxienez bi baza irabaztea izanik; honi, julepe egitea deritzo. Ludotekan aurretik erabakitako esku kopuru finko batetara jokatzen da, hauen amaieran tanteo altuena duenak partidaren irabazlea delarik.\nEsku bakoitzean, banatzaileak bere ezkerrean duen jokalariari karta-sorta emango dio honek ebakitzeko, eta jarraian 5 karta emango dizkio jokalari bakoitzari. Banaketa amaitzerakoan, karta-sortako hurrengo karta altxatu eta ikusgai utziko du, karta hau izanik esku horretan triunfoaren paloa markatu duena.\nPostre den jokalariak (banaketako azken karta jasotzen duena, hau da, banatzailea bera), jokatzekotan triunfoa markatzen duen karta hartzen du.\nJokalari bakoitzak bere txandan esku hori jokatuko duen edo paso egingo duen adieraziko du.\nEskua ez da jokatuko, jokalari guztiek paso egiten badute.\nAurkari guztien artetik bakarrik batek erabakitzen badu jokatzea, postrea den jokalaria behartuta egongo da jokatzera.\nTriunfoa markatzen duen karta batekoa baldin bada, eta postre den jokalariak jokatzen ba du behartuta izan gabe, 3 baza irabaztera behartuta dago julepe egin ahal izateko, normalean behar izaten diren 2en ordez.\nBakarrik azkeneko jokalariak erabakitzen badu jokatzea, lehenengoak bazetaren defentsa egin beharko du. Azken honek, apustu egin duenaren aurka jokatu beharko du esku horretan platerean dauden tantoak defendituz. Hortaz, bere helburua ez da izango julepe beretzako egitea, apustu egin duenak galtzea edota ahalik eta tanto gutxien berekin eramatea baizik. Defentsa honetarako 6 karta jasoko ditu karta-sortatik.\nJokalariek txandaka karta aldaketa burutzen dute; banatzaileak triunfoa berekin hartzea erabaki badu, karta aldaketan karta bat gutxiago jasoko du, eragiketa amaieran 5 kartakin geratuz.\nBazetaren defentsa gertatzen denean, defentsa hau burutzen duenak karta bat botako du eta ordainetan ez du bat ere jasoko.\nKarta-sorta amaituz gero, gainontzeko jokalariek aurretik utzitako kartak erabiliko dira falta direnak banatzeko.\nEsku bateko 5 bazak tute jokoaren arau berdinak jarraituz jokatuko dira.\nNahiz eta julepe jokoan mundu errealean diruarekin jokatu, Ludotekan moldaketa bat egin da tanteo bat eramanez jokatu ahal izateko.\nJokalariak 500 tantoekin hasten dute partida.\nEsku bakoitzaren hasieran, platera hutsik badago, jokalari bakoitzak 20 tanto jarriko ditu platerean. Postre den jokalariak beti beste 20 tanto gehituko ditu esku bakoitzean, edozein izanik platerean dagoen tanto kopurua.\nEz jokatzea erabakitzen duten jokalariek ez dute bere tanteoan aldaketarik jasaten.\nBeharrezkoak diren 2 bazak irabaztea lortzen ez duten jokalariek julepe jasotzen dute, hau da, zigor bezala platerean dauden adina tanto galtzen dute. Tanto kopurua hau julepe egitea lortu duten jokalarien artean banatuko da.\nJokalariren batek julepe jasotzen badu, platereko kopurua mantenduko da, hau da, eskuak jokatu ahala kopurua handitzen joango da. Bi jokalarik bakarrik jokatzen badute, eta biek julepe egitea lortzen badute, platerean dagoena elkarren artean banatuko dute.\nEzta jokalari batek ez badu julepe egitea lortzen, platerean dagoen kopurua handitzen da, hurrengo eskuaren balioa ere handitzen delarik.\nBazetaren defentsa burutzen duen jokalariak julepe lortzen badu, saria platerean mantenduko da. Galduz gero, ez du platerera ezer gehitu beharko.\nJulepe jaso ondoren puntuazio negatiboarekin geratzen dena, partidak kanporatua izango da.\nPartida osatzen duten eskuak jokatu eta gero tanto gehien dituena izango da partidaren irabazlea.\nBerdinketa egonez gero lehenengo posturako, irabazle bakar bat egon arte hainbat esku jokatuko dira jarraian.


LIBERALISMOAREN EZARPENA EUROPAN (Izaro eta Nora, 4D) timeline | Timet\nIRAULTZA FRANTSESA 1789\nGizartearen atsekabea (Burgesia botere politikoa nahi zuen eta nekazariak zergez beterik zeuden), krisi ekonomikoa (prezioen igoera eta erregearen gastu handiengatik) eta Luis XVI. ilustrazio ideiak (erregeak egindako erreformak) sortutako mugimendua izan zen. Horrekin amaitzeko irtenbidean hurrengoak izan ziren:\n- HANDIKIEN BILTZARRA (1787): Erreak pribilegiatuek zergak ordaintzea nahi zuen.\n- Pribiligiatuek ESTATU OROKORREN bilera eskatu zuten.\nPeriod: Jan 1, 1789 to Jul 1, 1789\n1789ko maiatzean bildu ziren:\n- Estamentuak: KEXA-KOADERNOAK idatzi zituzten.\n- Noblezia & kleroa: estamentu bakoitzeko boto bana izan nahi zuten.\n- Hirugarren Estatua: ordezkari bakoitza boto bat izatea nahi zuten.\nPeriod: Jun 2, 1789 to Nov 1, 1791\nASANBLEA NAZIONALA: 1789KO ekainean.\n- Hirugarren Estatuko ordezkariek erakunde berria hau sortu zuten,\neurek zirela frantziarren benetako ordezkariak esanez.\n- Jeu de Paume izeneko aretoan ZIN EGIN zuten elkarrekin jarraituko zutela.\n- Haien helburua Frantziako konstituzioa idaztea zen. ASANBLEA KONSTITUZIOGILEA:\n- Nekazariak: Izu handia eta horren ondorioz: nobleen gazteluei eraso eta jauntxo jabegoen tituluak erre.\n-Eskubide feudalak abolitu eta gizakien eskubideen adierzpena onartu.\n1789ko Uztailako 14an, Parisen, herritarrek Bastillari eraso egin zioten, Erdi Aroko gotorleku hura absolutismoaren ikur bat zelako.\nGIZAKIAREN ETA HERRITARREN ESKUBIDEEN ADIERZPENA\n- Norbanakoaren askatasuna\n- Legearen aurreko berdintasuna\n- Jabego eskubidea\nONDORIOA: Absolutismoaren amaiera eta Iraultza liberalaren garaipena.\n-Subiranotasun nazionala eta herritarren funtsezko eskubideak aitortu ziren (monarkia parlamentarioa ezarri zen).\n- Botere banaketa ezarri:\n- Legegilea: Asanblea\n- Betearazlea: monarka\n- Judiziala: auzitegi independienteak\n- Errolda sufragioa\n- 25 urte gorakoak\n- Errenta jakin batetik gora\nPeriod: Oct 1, 1791 to Oct 10, 1792\nNobleziak eta kleroak aurre egin zieten Asanbleari haien pribilegioak ez galtzeko.\nAutriak eta Prusiak Frantziaren aurkako gerra deklaratu (iraultzaren ideien beldurrez).\nParistarren monarkari errua bota zioten.\nTuilerietako jauregia eraso egin zuten\nMonarka kargutik kendu, Asanblea boterea hartuz.\n- Jakobinoak eta Sans-culotteak.\nAsamblea monarkaren kargua hartu zuen: Paristarrek lehen porrotaren errua erregeari bota zioten.\nPeriod: Oct 1, 1792 to Jun 1, 1793\nMatxinadak behartuta hauteskundeak egin ziren Konbentzio nazionala eratuz (monarkia abolitu).\nGirondinoak: errepublikano moderatuak\nJakobinoak edo menditarrak: errepublikano erradikalak. -Luisen exekuziaren ondorioz, Europako potentziek Frantziari gerra deklaratu (Lehen Koalizioa eratuz).\nLa Vendée eskualdean altxamendu monarkiko eta ultrakatolikoa izan zen.\n1793ko Urriaren 21ean traizioa zela eta gillotinatu zuten.\nPeriod: Jun 1, 1793 to Dec 31, 1794\nSans-colotteak estatu kolpea eman zuten Girondinoen aurka (Robespierre buruzagi izendatuz).\nMenditarrek Konstituzio Demokratikoa onartu.\nKanpoko mehatxu militarren eta Errepublikaren aurka zeudenen izuagatik edonor auzipetu zitekeen. (Ondorioz: 50.000 pertson exekutatu zituzten).\nRobespierre sans-culottelekin liskarrak izan zituen:\nprezioak maximoak ezartzeagatik\nHerriaren sobiranitasuna eta gizonezkoen sufragio unibertsala aitortzen zituen.\nRobespierrek diktadura batb ezarri zuen.\nRobespierre apurka babesa galdu zuen.\nIraultzaile moderatuek Robespierre atxilotu eta haren jarraitzailean gillotinaz hil zituzten.\nGobernu moderatu bat eratu 1795eko Konstituzioa onartuz.\nLegegilea: Bi ganberen esku; Bostehunen kontseilua eta zaharren kontseilua.\nBetearazlea: Bost kideko Direktorioa\nBabeufek Berdinen konspirazioa sortu.\nErregezaleak matxinatu Borboien dinastia berrezartzeko:\nNapolen Bonaparte Lehen Koalizioa garaitu 1796an.\nEuropako potentzien Bigaren Koalizioa eratu eta gerra berriz piztu 1799an.\nNapoleonek Brumaireko estatu kolpea.\nKonstituzio honetan hiru puntu aintzatezten ziren:\n- Botere banaketa\nBerdinen konspirazioa sortzeagatik, hau da, berdinatsunezko gizarte bat inposatzen saiatzeagatik exekuatatu zuten.\nErregezaleak matxinatu ziren Borboien dinastia berrezartzeko.\nKontsulatua ezarri zuen Hiru ziren boterea zuten kontsulak: Napoleon, Ducos eta Sieyés.\nPeriod: Nov 10, 1799 to Dec 31, 1802\nKontsulatua erregimen pertsonalista zen\n- 1799an Napoelon Lehen Kontsul izendatu zen.\n- 1802an Biziarteko Kontsul\n- Hainbat neurri hartu ziren Frantsia modernizatzeko\n- Kode zibila idatzi (legeak sinplifikatzeko)\n- Frantsiako bankua sortu zen\n- Elizarekiko harremanak erregulatu ziren (Vatikanoarekiko konkordatua sinatuz)\nNAPOLEONEN BIZIARTEKO KONTSUL\n1804an: Kode zibila. Napoleon enperadpre izendatu\n1805an: Trafalgarreko eta Austerlitzeko guduak\n1806an: Jenako gudua. Blokeo kontinentala\n1808an: Espainiako independentzia gerraren hasiera -1 812an: Errusiako kanpainia\n1813an: Leipzigeko gudua\n1815an: Ehu egunak. Waterlooko gudua.\nNapoleonek bere burua enperaodre izendatu zuen.\nPolitika espantsionista bultzatu zuen, eta etengabe aritu zen gerran beste herrialde batzuekin.\nTrafalgarreko gudua galdu egin zuen. Trafagarreko gudua galtzearren Europako gaineko nagusiagoa lortu zuen:\nAusterlitzeko eta Ienako gudua gudua garaitu zituen.\nJENAKO GUDUA eta BLOKEO KONTINENTALA\nBlokeo kontinentala ezarri zuen:\n- Britainarrak kontinentearekin salerosketan aritu ez zitezen.\n- Portugalek ez zuen onartu\n- Napoleonek erresuma hori inbaditzea erabaki zuen eta Espainia okupatzea (Independentzia gerra piztu zen 1808an).\nESPAINIAKO INDPENDENTZIA GERRAREN HASIERA\nNapoleon espainia okupatzea erabaki zuelako.\nErrusia Erresuma Batuarekin salerosketan hasi zen (1812).\nOndorioz Errusia inbaditzen zaiatu zen Napoleon (1812).\nErreuma Batuak, Prusiak, Errusiak eta Austriak eratutako koalizio batek Napoleon garaitu zuen (Leipziegeko gudua, 1813).\n1813an Erreuma Batuak, Prusiak, Errusiak eta Austriak osatutako koalizioa Napoleonen aurka egindako gudua (Koalizioa Napoleon garitu zuen).\nEuropako potentziak Vienako biltzarrean elkartu ziren, Metternich buru zutela. (Bake iraunkorra bermatzeko eta iraultzekin amaitzeko)\nEuropako mapa berrantolatu: Frantzia iraultzaren aurreko mugetaraino atzera egin, zenbait estatu-tapoi sortu ziren Frantzuaren inguruan.\nErrusaik, Austriak eta Prusiak modu orekatuan banatu zituzten lurraldeak. *Biltzarra beste arazo batzuk sortu zituen.\nEHUN EGUNAK WATERLOOKO GUDUA\nKoalizioaren aliatuak Pariseraino iritsi ziren.\nNapoleonek botereari uko egin zion (1814ko Apirilaren 6an)\nElba uhartera erbesteratu zen\nEhun egunez boterea berreskuratu zuen, baina Waterlooko guduaren ondorioz, Santa Elena uhartera erbesteratu behar izan zen.\nATZERAKO ANTZINAKO ERREGIMENA\nNapoleon garaitu zutenetik aurrerako erreakzioaldia da. -Legitismo monarkikoa: bakea eutsi nahi zuten, antzinako erregimeneko errege legitimoek boterea berrezuratuz. -Nazioarteko erantzuna: Potentzia handiei eskubidea aitortu zitzaien, monarkia legitimoren bat mehatxupean izanez gero, beste lurralde batzuetan esku hartzeko. -Biltzar sistema: Potentzia handien arteko biltzarrak egin ziren nazioarteko arazoak konpontzeko.\nEuropako potentzien artean izan ziren.\n-ALIANTZA SANTUA (Errusia, Prusia eta Austria)\n-Ideologia antiliberalista zuten eta errege-erreginen boterea jainkoengandik zetorrela uste zuten.\n-Absolutismoa, behar den lekuan babesteko konpromisua.\n-ALIANTZA LAUKOITZA (Erresuma Batua, Austria, Prusia eta Errusia)\n-1818an Frantzia batu zen (Aliantza bostkoitza).\n-Izaera militarra zuten.\n-Luis XVIII.ari trouan jarraitzen lagundu zuten eta Vienako Biltzarreko ordena eusten saiatu ziren.\nPeriod: Jan 1, 1815 to Dec 31, 1871\nAlemaniaren bateratze prozesua\nAlemania bateratu aurretik, abiapuntua 1815an\nLehen etapa (1864)\nBigarren etapa (1866-1869)\nHirugarren etapa (1870-1871)\nOndoria: 1871an Bigarren Reich (Gilen I.a enperadorea) *Bismarck kantzilerra:\nHazkunde ekonimiko handia\nGaitasun militar handia\nEuropako potentzia nagusietako bat\nPeriod: Jan 1, 1815 to Dec 31, 1861\nAlemania bateratu aurretik\n1815an Alemania 39 esttuetan banatuta zegoen.\n- Prusia estatu boteretsuena abian jarri zuen bateratze prozesua\n- 1848an: Nazionalismoaren errenkadan, frankfurt hirian bildu zen parlamentu bat.\n- 1861tik aurrera Gilen I.a (Prusiako erregea) eta Birsmack protagonistak izan ziren bide militarra erabili baitzuten.\nESPAINIAKO IRAULTZA (1820)\n-Lehen iraultza bolada.\n-Riego komandanteak gobernu liberal bat jarri zuen Fernando VII.aren (errege absolutista) aurkako altxamenduaren ostean.\n-Aliantza santua abolutismoa berrezarri zuen.\nIRAULTZA BOLADA BERRIA\nSENTIMENDU NAZIONALISTAK AREAGOTU\n-Napoleonen inbasioek Nazio batean egoteko sentimendua areagotu zuten.\n-Vienako biltzarrean mapa berriak egitean ez zituzten kultura eta hizkuntzak kontuan hartu.\n-Orduan, zenbait herrialdek independentzia nahi zuten. LIBERALISMOAREN DEFENTSA\n-Doktrina poltiko bat.\n-Ezaugarriak: absolutismoa ukatu, konstituzioa erregearen boterea mugatu, Frantziako iraultzako eskubideak eta askatasunak berreskuratu, subrianotasun nazionala eta norbanakoaren askatasuna lortu.\nGREZIAKO IRAULTZA (1821)\nOtomandar (Turkia) inperioaren aurka altxatu ziren eta 1829an independentzia lortu zuten.\nFRANTZIAKO IRAULTZA (1830)\n-Zergatia: Karlos X.a errege absolutista tronutik kendu.\n-Ondoria: Luis Felipe Orleansekoa agindua jarri: Monarkia liberala.\nBELGIKAKO IRAULTZA (1830)\n-Zergatia: Herbereetako erresumaren aurka altxatu ziren.\n-1831an independentzia lortu zuten.\n-Zergatia: Errusiaren aurkako altxamendua.\n-Ondorioa: Errusiak bortizki ito zuen matxinada.\nITALIAKO IRAULTZA (1830)\n-Modena, Parma eta eliz estatuaren matxinada, baina porrot egin zuten.\nEZAUGARRIAK: ideia liberalak eta nazionalistak, herri klaseen eskaera sozialak eta gizonen sufragio unibertsala (batzutan).\n1-Frantzian, Luis Feliperen monarkia kontserbadoreagoa eta ustelagoa.\n2-Bigarren errepublika aldarrikatu.\n3-Luis Napoleon Bonaparte presidente.\n4-Napoleonen gobernua gero eta autoritarioagoa zen. Estatu kolpea eman zuen eta 1852an bigarren inperioa aldarrikatu zuen.\n-Europako erdi- eta hegoaldeko hiri nagusietan (gehienak porrot, liberalismoa hedatu).\nPeriod: Jan 1, 1859 to Dec 31, 1861\nItalia zenbait estatuetan banatuta zegoen eta lurralde batzuk atzerritarren mende zeuden.\nHizkuntza eta historia komunak zitiztenez: Italiaren batasunaren sentiemendua zuten.\nBatasunaren buruzagiak: Viktor Emanuel II.a (Piemonteko erregea), Cavour (Piemonteko lehen ministroa eta Garibaldi (iraultzailea)\n1859an Aliantza Piemonte eta Frantzia: Lonbardia bereganatzeko (Frantziari Savoia eta Niza trukean)\n1860-1861: Garibaldi Napolen eta Sizilia konkistatu eta Viktor errege izendatu zuten.\nPeriod: Dec 22, 1864 to Dec 23, 1871\nLehen Iraultza bolada: Danimarkaren aurkako gerra: ondorengotza-arazoa zelako eta Prusiak bi dukerri bereganatu zituen.\nBigarren iraultza bolada: Austriaren aurkako gerra, Austriak Sadowako gudua daldu eta Ipar-Amerikako konfederazioa.\nHirugarren iraultza bolada: Frantziaren aurka gerra, Aliantza Prusia eta Hegoaldeko Alemania, 1870an Napoleon III.a Sedogako gudua irabazi, Frantziak Alsazia eta Lorrena Alemaniari eman, Hegoaldeko estatuak bat egin Alemaniarekin.\n- 1871: bateratze prozesua amaitu


Zure garuna entrenatzeko aplikazioak – KZblog\nGure gorputza osasuntsu mantentzearen garrantziaz etengabe nabarmentzen diguten bezala, gure garuna sasoi onean egoteko ariketak egin behar ditugu. Jada “10 webgune memoria ariketak egiteko” sarrreran azpimarratu genuen gure memoria lantzearen garrantziaz, batez ere gero eta nagusiago egiten garen einean.\nSarrera hartan webguneei buruz hitz egin genuen. Orain, KZguneatik zure garuna entrenatzeko aplikazioak erakutsi nahi dizkizugu. Zure Smartphonen laguntzari esker eta app hauen bidez burua landuko duzu, baita oroimena eta konzentrazioa ere.\nTrebatu zure burua Aplikazio hauekin\nZure burmuina gogotsu eta buru bizkortasuna mantendu nahi baduzu, zure arreta, memoria edo buruketak ebazteko ahalmena trebatu. Gaur zure garuna trebatzeko aplikazio onenak ekartzen dizkizugu:\n29 ariketaz eta 8 kurtsoz osatutako aplikazio honek, aintzako neurozientifikoen laguntzaz garatu da. Zure gaitasun eta abilidade ezberdinak frogatu ahal izango dituzu. Gainera zure ahalmen kognitiboko estatistikak ikusi ahal izango dituzu. Aplikazio honek zure konzentrazioa, buru-indar eta adimena hobetzen lagunduko dizu.\nAplikazio honek 25 buru-joko baino gehiago eskaintzen ditu. 4 arlo lantzen dira: oroimena, aditasuna, buruketak ezabatzeko ahalmena eta prozesatseko arintasuna. Zientifiko eta diseinugile batzuei esker garatutako aplikazio honek zure burua aldatzeko duen ahalmenan oinarritzen da. Aurkezten dizun reto eta praktiken bidez zure gaiasunak hedatu ahal izango dituzu eta zure eboluzioa ikusi dezakezu.\n360 saiotik gora osatutako aplikazio honi esker zure buru bizkortasun, konzentrazio ahalmena eta memoria trebatu ahal izango dituzu. Paul Nussbaum doktoreak, Estatu Batuetako neuropsikologia arloko buruzagitzak, garatutako aplikazioa da hau. Lortutako puntuaketak gorde egiten dira. Honela zure emaitzak eta lortutako progresua ikusi ahal izango duzu.\nAplikazio honek “banandutako errepikazioa” deitutako teknika erabiltzen du gura duzuna buruz ikasi ahal dezazun. Aplikazioaren helmuga buruz ikasteko modurik hoberena irakastea da. Kontzeptu berberak birpasatzen ditu zure burua pixkanaka-pixkanaka informazioa har dezan. Notifikazioen bidez proba hauek noiz egin behar dituzun gogorarazten dizu. Aurrera egiten duzun einean, frogak denboran zehar banantzen joango dira, epe luzean informazioa buruan gordetzen laguntzeko.\nAplikazio honek hainbat puzle eta buru-frogen proposamena ekartzen dizu zure buru ahalmena eta arreta froga dezazun. 17 joko ezberdinen bitartez zure memoria, arreta, trebetasuna eta arrazoibidea landuko dituzu. Aplikazio honek froga bakoitzaren zailtasun maila itxuratzen uzten dizu.\nFrogatu zure buru-ahaltasuna aplikazio hauekin. Zure Smarphonean APPak deskargatzeko zalantzak badituzu, eman izena gure ikastaroan:\n“Smartphoneak eta tabletak. Zure Android gailua erabiltzen ikasi”\nNork KZgunea| 2017-10-17T09:12:52+02:00\t2017/10/11|Berrikuntza, Osasuna|Iruzkinik gabe\nMAHAI JOKO KLASIKOEN APLIKAZIOAK


Gel Erogen X hobetzen lagundu, harreman intimo eta gorde gure ezkontza. Gomendagarria! Gure esperientzia da emaitza erabiliz\nMaria eta Roberto, Lisboako\nKaixo! Nire izena da Maria, gaur egun izenean gure bikote bat idaztea erabaki iritzia buruz mirarizko erremedio zakila handitze Erogen X, nork lagundu gorde gure ezkontza egin eta harreman intimo gehiago biziak, sentsual eta adierazkorra. Ondoren, istorio labur bat buruz nire senarra eta zergatik hasi zinen erabiltzeko horrek esan nahi du, labur-labur, zer esan nahi du, I agerian gure esperientziak eta pertsonala sekretuak erabilera eraginkorra.\nGel handitzeko zakila Erogen X\nBizi naiz, nire senarra 8 urte. Profesionalki eta arrakastaz gazte egin salsa, ikasgai ematen dira, pribatua dantza eskola. Agian, guztiak ezagutzen salsa da nagusiki dantza erretzea grina gizon eta emakumeak. Dagokionez, sentimenduak, nire Roberto guztiak urte erakarpen bakarrik areagotu. Baina dagokionez intimo bizitza, era bitxian nahikoa, nahiko izan zen... azkar eta lehorra. Guztiak grina eta sua zentzumenak itxuraz geratu atera logelak. Guztiak mantendu zukeen, baina duela sei hilabete istripu lagunak ikasi dugu hori, ez da bat gel berezi hori handitzen gizatasuna, hobetzen potentzia eta indartzen erections eta estimulatzen gizon etengabeko elkarrizketa sexual. Erogen X!\nErabilera gel - nola erabili\nErosi, irakurri eskuliburua, erabiltzen hasi da. Paraleloan dugu dantza urte pare bat bezala, praktika tantric sexua, beraz, I am oso trebea gaitasunak masaje erotikoa, bereziki gizonezkoen sexu-organoa). Oro har, bada, masaje senarra egiten ari nintzen, astean behin eta erregularra erabiliz gelak sexuaren, erostea Erogen X - egunero 15-20 minutu. Prozesua, onartzen dut, oso dibertigarria eta asko ekartzen atsegina sentsazio bai.\nKoherentzia gel arina da, oso erraz aplikatzeko eta masaje bat, hala nola, azala delikatua. Botila bat (150 ml) egunero erabiltzeko, nahikoa dugu 2 aste. Erosi sei pack web-orri ofiziala, eta, beraz, jaso deskontua. Prezioa erosketa zen merkean nahikoa. Entrega jaso eta 5 egun.\nHiru hilabete geroago, emaitza erabiliz Erogen X\nNonbait, hilabete bat eta erdi aplikatuz gel, nabaritu dut nire zakila, Roberto bihurtu zen lodiagoa eta, oro har, handiagoa. Hiru hilabete geroago, denean guztiak agindu gel erabiltzen dugu, erabaki neurtzeko, beraz, hitz egiteko, ebaluatzeko, argi eta garbi). Noiz lortuko duzu muntaketa bat - plus 7.3 cm-ko luzera eta 2.1 cm bolumena! Emaitza aurreikuspen guztiak gainditu! Zehar aplikazio gel du inoiz eragindako alergiak, ezta edozein bigarren mailako efektuak ez ikusi. Izan ere, erabiltzen gel arratsaldero, ez ziren calluses eta ez, nahiz eta txikienak kalteak.\nBuruzko aldaketak gure senarraren sexu-harremana, emaitza pozik (eta nik, batez ere), ez gutxiago. Esan dezakegu, orain gure zaletasun gogokoena da gastua denbora elkarrekin, egiten ez salsa, eta bakarrik bat gehiago intimo ezarpena. Bakoitzaren iraupena aldiz, gutxienez, ordu bat edo bi. Gertatzen da zenbait aldiz, ia berehala. Antza denez, ireki energia irteera hori ez zen erabiltzen zehar, aurreko urte ezkondu bizitza).\nGomendatzen gel Erogen X bezala, benetan eraginkorra tresna zakila handitze bizitza alda dezake bi pertsona hobea. Sexu ona da onena atseden eta sendatzea edozein nekea!


Covid-19 koronabirusa: positiboak Euskadin, 2021eko ekainaren 23an\nOinarrizko birsorkuntza-tasa (R0) 0,90etik 0,97ra igo da azken 24 orduotan. Hala ere, ospitaleetako datuek hobera egiten jarraitzen dute, 40 lagun baitaude ZIUetan eta 68 gela arruntetan.\nOsasun langile bat pertsona bat zaintzen, Basurtuko Ospitaleko ZIUan. Artxiboko argazkia: EFE.\nAstebetean hiru pertsona hil dira Euskal Autonomia Erkidegoan (EAE) koronabirusa dela eta, abuztu erdialdetik izandako kopururik txikiena, Eusko Jaurlaritzak Osasun Sailak gaur jakinarazi duenez. Aurreko astean baino sei gutxiago dira (orduko hartan bederatzi izan ziren zendutakoak).\nAldizkari epidemiologikoan emandako eguneroko datuei dagokienez, azpimarratzekoa da oinarrizko birsorkuntza-tasa (R0) nabarmen handitu dela, 1etik gertu baitago, eta agerian uzten du Euskadin covid-19aren transmisioa handitzen ari dela. Azken orduetan, kasu positibo bakoitzak zenbat pertsona kutsatzen dituen neurtzen duen R0 indizea 0,97ra igo da (0,90an zegoen astelehenean).\nGainera, Araba 1etik gora dago jada (1,01), ekainaren 4tik ez bezala, eta Bizkaia hurbil dago, 0,98rekin (astelehenean baino pixka bat gutxiago), Gipuzkoa bezala, 0,71tik 0,91ra igaro baita egun bakar batean.\nEuskal Autonomia Erkidegoak (EAE) 187 positibo berri atzeman ditu astearte honetan, astelehenean baino 41 gehiago. Positibotasun tasak ere gora egin du eta azken 24 orduetan % 2,8ra igo da (astelehenean % 1,9an zegoen).\nDatuak lurraldez lurralde aztertuta, Bizkaiak jarraitzen du buruan, 77 positiborekin, baina atzetik ditu Gipuzkoa (70) eta Araba (30). Horrez gain, EAEtik kanpo bizi diren lau pertsonak positibo eman dute.\nIntzidentzia-tasa metatua hiru puntu jaitsi da, eta 100.000 biztanleko 14 eguneko tasa 108,74koa izan da.\nAstelehenean, Araban igoera bat izan zen, eta atzo berriro igo zen 111,7raino. Gipuzkoan ere gorakada izan da (82,4 kasu), eta Bizkaia beheranzko joerari eutsi dio (120,1 kasu).\nOspitaleko presioa murriztu egin da\nOspitaleetako datuak hobetzen jarraitzen dute. Astearte honetan, 18 pertsona ospitaleratu dituzte, bezperan baino bost gutxiago. Guztira, 68 pertsona daude ospitaleetako gela arruntetan, aurreko egunean baino bi gehiago. ZIUei dagokienez, 40 pertsona daude egoera kritikoan, aurreko egunean baino bost gutxiago.\nEuskadin ez dago herri bat bera ere transmisio-gune gorrian; izan ere, Gueñes udalerria, astelehenean 400 intzidentzia metatutik gora zegoena, kopuru horretatik jaitsi da.


Dokumentu eta testuen itzulpena - Byvox\nErabiltzaile izan nahi? Erregistratu | Pasahitza ahaztu duzu?\nOnline interpretazioa multikonferentzietan\nByvox enpresa eta profesionalentzat\nByvox nire bidaietarako\nEzagutu gure lan-taldea\nInterpreteak eta itzultzaileak\nHasiera » Dokumentuen itzulpena\nItzulpena egin edota lokalizatu behar duzun edozein dokumenturentzako (itzulpena, kontestu soziokulturalaren arabera egiten du)\nZure dokumentuak, erabilgarri dauden hizkuntza guztietara itzuli ahalko dituzu, nahiz eta grafia aldaketa behar izan (errusierara edo txinerara kasu). Dokumentua gora kargatzen duzunean, Bdoc-ek hitzak zenbatu eta itzulpenaren prezioa modu automatikoan eta konpromisorik gabe kalkulatuko du. Aurrekontua ikusi ondoren, itzulpena egiteko, geroko mantentzeko edota ezabatzeko aukera izango duzu.\nZure dokumentuaren hizkuntza aukeratu.\nDokumentuaren itzulpena zein hizkuntzetara nahi duzun egin aukeratu.\nDokumentuaren gaia aukeratu, guk zure dokumentuaren itzulpena egiteko ahal dugun eta interpreterik hoberena aukeratzeko.\nHautatu artxiboa eta Byvox-era kargatu.\nItzulpenaren kostua kalkulatzeko, Bdoc-ak hitzen kopurua eta aukeratutako hizkuntza izango ditu kontuan. Prezioa eta emate-epea, inolako konpromisorik gabe eta oso tarte laburrean emango dizkizu.\nItzulpena egin edo ez erabaki ahal izango duzu.; Byvox-ek ez du zure artxibo pertsonalen kopiarik gordeko.\n“Itzulpena egin” sakatzen duzunean, Bdoc-ek, itzultzaile egokienari bidaliko dio zure lana.\nEgoera-panelaren bidez, itzulpenaren egoera bistaratu ahalko duzu.\nItzulpena amaitutakoan, lanen zerrendatik behera kargatu ahalko duzu.\nEra berean, zure kontuan gordeta dituzun bestelako dokumentuak deuseztatzeko aukera ere izango duzu.\nByvox-ek, itzulpena bertan behera uzteko eskubide osoa izango du, baldin eta hizkuntzen datuak edota gaia zehatzak ez badira, edota autore eskubideak dituen dokumentu baten manipulazioa egiteko saiakera egiten bada.\nZerbitzu hau, itzultzaileen lan-ordutegira mugatuta dago. GTM+1-era egokitua.\nHasi Bdoc-a erabiltzen!\nErregistratu eta zure saldoa kargatu\nEdo jar zaitez gurekin harremanetan\nAstelehenetik - ostiralera 8:00 - 18:00\nBdoc-a honako hizkuntzatan erabil daiteke\nBdoc-aren prezioa hitz bakoitzeko\nJatorri hizkuntza hautatu Alemana Arabiera Bulgariera Errumaniera Errusiera Espainiera Finlandiera Frantsesa Grekoa Hindiera Hungariera Ingelesa Italiera Japoniera Mandarin Txinera Nederlandera Norvegiera Persiera Poloniera Portugesa Suediera Turkiera Txekiera Ukrainera Urdu Xede hizkuntza hautatu\nIkusi Bybox-ek eskaintzen dizkizun konponbide guztiak\nZerbitzuaren Terminoak |\nJaso gure newsletter-a emailez\nDeitu +34 946 01 64 42\nByvox-en cookie politika\nByvox-ek cookie-ak erabiltzen ditu zuri erabiltzaile moduan esperientzia hoberena eskaintzeko. Aurrera eginez gero, Byvox-en orri guztietan cookie-ak erabiltzeko zure baimena ematen diguzula ulertuko dugu. Cookie Politika


Boeing 737-300,400,500 paketeak\nBoeing 737-300,400,500 paketeak 3 urte 1 hilabetea # 661\n737 Paketeei buruzko informazioa daukat. 737-300 Pack-ek ondo funtzionatzen du P3d v4.\n737-400 eta 737-500 behera gelditzen dira. Mezua The Hegazkin overstressed da.\nHandia paketeak eta zorte ona Etorkizuneko for Thanx\nBoeing 737-300,400,500 paketeak 3 urte 1 hilabetea # 668\nBai, egileek deskarga berritu beharko dute 64bit arkitekturarekin bateragarria izateko.\nB737-800 serieak eta A320 serieak sortu dituztenek bere hegazkin bikaina berritzea espero dut.\nBoeing 737-300,400,500 paketeak 3 urte 1 hilabetea # 670\nEskerrik jaso duzu: 29\nEzagutzen dudan neurrian, kraskatze akats hau zuzendu dut, Aircraft.cfg-en egindako aldaketen balio batzuk besterik ez ziren. Rikooooo-n edo beste web orri bateko 737 Classic-i buruz ari al zara? Rikooooo-ren paketea instalatu aurretik ziurtatu beste edozein bertsio kentzea.\nAdministrator General - - Erik Beti pozik lagunduko\nBoeing 737-300,400,500 paketeak 3 urte 1 hilabetea # 675\nArazo bera daukat p3d v4.\nInstalatu pakete hauek p3d v4, hautatu edozein eredu, hegan egin eta, ondoren, CTD.\npfd.xlm eta eicas.xlm arazoa sor dezakete.\nEzin al duzu konpondu?\nSory nire ingelesa txarra da.\nBoeing 737-300,400,500 paketeak 3 urte 1 hilabetea # 684\nEzin dut ale hau nirearekin erreproduzitu P3Dv4, 737-500 pilotu automatikoarekin hegan nabil eta dena ondo dagoela dirudi.\nAgian urratsez urrats azalduko zaizu nola gertatzen den.\nBoeing 737-300,400,500 paketeak 3 urte 1 hilabetea # 685\nErik eskerrik asko erantzuna emateko.\nKonpondu. Editatu dut B737-800.cab.\nErabili sdk eicas.xml eta pfd.xml ondoren abiarazi jokoa eta kargatu hegazkin.\nEta insatall p3dv4 hotfix1, editatu beharrik ez ...\nBoeing 737-300,400,500 paketeak 3 urte 1 hilabetea # 688\nOndo dakit, eskerrak emanez\nOrria sortu: 0.209 segundotan